Саудия Арабистони «махсус шартлар» асосида Ҳаж сафарларини амалга оширишга рухсат беради - Daryo\n10:43, 10.05.2021 29615\nСаудия Арабистони Ҳаж ва Умра зиёратларини амалга ошириш учун рухсат бермоқчи, аммо улар коронавирус пандемиясига қарши кураш учун махсус шартларга амал қилган ҳолда ўтказилади, деб ёзади «РБК» Саудия матбуот агентлигига таяниб.\nХабарга кўра, Ҳаж зиёрати билан боғлиқ тадбирлар «хавфсиз муҳитда» бўлиб ўтади, чунки инсон саломатлиги ва хавфсизлиги қиролликда биринчи ўринга қўйилади.\nСаудия Арабистонининг санитария органлари вазиятни баҳолашда давом этмоқда. Ҳаж сафарини амалга ошириш бўйича тафсилотлар, шунингдек, COVID-19 тарқалиши устидан назорат бўйича чоралар кейинроқ эълон қилинади.\n2021 йилда Ҳаж зиёрати 17—22 июль кунлари амалга оширилади. Умра сафарини эса йилнинг қолган вақтида адо этиш мумкин.\nМарт ойида Саудия Арабистони барча зиёратчиларнинг коронавирусга қарши эмланиши кераклигини маълум қилганди. Ушбу талаб чет эллик зиёратчилар учун ҳам, мамлакат фуқаролари учун ҳам амал қилади.\nКейинроқ Умра сафарини амалга ошириш учун Саудия Арабистонига келадиган барча хорижликлар коронавирусдан даволаниш харажатларини қоплайдиган тиббий суғуртага эга бўлиши кераклиги маълум бўлди.\n2020 йилда Саудия Арабистони чет эллик зиёратчилар учун Ҳаж сафарини бекор қилди, фақат қироллик ҳудудида бўлганларгина унда иштирок этиши мумкин эди. Бундан ташқари, иштирокчилар сони минг киши билан чекланди.\nСаудия Арабистони Рамазонда COVID-19’га қарши эмланганларга зиёрат учун рухсат беради\n22:21, 27.04.2022 58845\n12:05, 25.04.2022 69307\n22:33, 27.04.2022 39340\n22:45 Бугун 612\n22:33 Бугун 855\n22:21 Бугун 917\n22:10 Бугун 1081\n07:30, 16.05.2022 65545\n22:30, 15.05.2022 62788\n17:48, 15.05.2022 53203\n07:30 Бугун 54315


Ақтауда янги турда суғориш усули ишлаб чиқилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#конденсат #тизим #резина ичак #суғориш\nАқтауда яшил майдонларни суғориш учун янги, одатдаги усуллар муқобили ўйлаб топилди. Бунинг учун кондиционерлар сувидан фойдаланилади. Ушбу шаҳарда яшовчи Алексей Жубанов бир қарашда оддий конструкция тўплади. У бир қанча оддий элементлардан иборат. Сплит-тизимнинг резина ичакларига пластик қувурлар уланган. Улар орқали ишлатилган сув махсус цистернага оқиб тушади. Лойиҳа муаллифи айтишича, уста хориждалигида шундай усулни кўрган.\nАлексей Жубанов, лойиҳа муаллифи:\n- Малайзияда мен уйларнинг ташқи томонида кондиционерлар кўринмаслигига эътибор қилдим. Ичкарига кирганимда, шундай сплит-тизимлардан фойдаланилишини кўрдим. Улар уй пештоқини эҳтиётлаш учун шундай қилар экан. Бизнинг қурувчилар ҳам шунга эътибор қилишини истардим. Кондиционер учун деворда махсус тирқиш қўйилса ва оқадиган сув бир жойга тўпланиб, суғориш учун ишлатилса, яхши бўларди.\nБундай қурилмалар фақат фойда келтиради, деб ҳисоблайди муаллиф. Конденсат тўпланиши бир томондан уй пештоқи емирилишининг олдини олади, уйда яшовчилар томчилаётган сув шовқинидан безовта бўлмайди. Тўпланган сув дарахтларни суғоришга сарфланади. Маҳаллий аҳоли бу иш билан шуғулланиши мумкин.\nТурагал Сатаев, ақтау шаҳридан:\n- Бу тизим жуда фойдали. 5-6 кунда тўлиб қолади. Ундан қандай фойдаланиш мумкинлигини кўрсатишди. Жўмрак ўрнатилган жой калитини беришди. Резина ичак ҳам бор. Ўзимиз суғора оламиз.\nКонденсат ўсимликлар учун зарарли эмас. Буни маҳаллий Ботаника боғи мутахассислари тасдиқлади. Ишланма муаллифи бочка тўлиб қолган тақдирда сув оқиб чиқиб кетиши мумкин бўлган махсус механизм қўйган.\nҚозоғистонда суғориш тизимлари заводи барпо этилади


Антониу Гутерриш БМТ бош котиблигида расман фаолият бошлади\n10:57 / 01.01.2017\nАнтониу Гутерриш 2017 йилнинг биринчи кунидан расман БМТ бош котиби сифатида иш бошлади. У жанубий кореялик Пан Ги Муннинг ўрнини эгаллади.\nТашкилот тарихида саноқ бўйича тўққизинчи бош котиб бунгача Ғарбий Европа вакили, Португалиянинг собиқ бош вазири ва қочқинлар иши бўйича олий комиссар сифатида фаолият юритган.\nГутерриш БМТга янгича ҳаёт бахш этиши кутилмоқда. У шу йил давомида бир неча босқичда ўтказилган сайлов якунида 12 рақобатчисини ортда қолдириб ғолиб бўлди. У Словениянинг собиқ президенти Данило Тюркни бироз ортда қолдирди. Сайловдаги номзодларнинг 7 нафари аёл киши эди.\nМаълумот учун, бош котибни Хавфсизлик кенгаши аъзолари сайлайди. Унинг доимий аъзолари (Россия, АҚШ, Франция, Буюк Британия ва Хитой) номзодга тақиқ қўйиш ҳуқуқига эга, бироқ ўз давлатларидан даъвогарни тақдим этолмайди. Якуний қарор БМТ Бош ассамблеяси томонидан тасдиқланади.\nАнтониу Мануэль де Оливейра Гутерриш 1949 йилда Лиссабонда таваллуд топган. У Олий техника институтида муҳандислик иши ва физикани ўрганган.\nУ 1971 йилда олий таълим муассасасини тугаллаб, катта ўқитувчи лавозимида академик карьерасини бошлаган.\n1974 йилда тақводор католик Гутерриш Социалистик партияга аъзо бўлган ва тез орада ўзини буткул сиёсатга бағишлашга қарор қилган.\nБМТнинг янги бош котиби Россия ва АҚШни яқинлаштирмоқчи\nБМТнинг янги бош котиби ташкилотнинг устувор вазифасини маълум қилди\nБМТнинг янги бош котиби Ўзбекистон билан ҳамкорликни мустаҳкамлаш тарафдори\nБМТ бош котиби аёлларга ҳокимиятни беришга чақирди\n15:42 / 08.03.2018\n09:23 / 20.01.2018


Қирғизистонда президентлик сайлови ва референдум бўлиб ўтмоқда — Sof.uz\nҚирғизистонда президентлик сайлови ва референдум бўлиб ўтмоқда\n10.01 12:01 203 Жаҳон\nМамлакатдаги йирик норозиликлар сабабли Қирғизистон (собиқ) Президенти Сооранбой Жеенбеков истеъфога чиққан эди. Бугун, 10 январ куни Қирғизистонда муддатидан олдинги президентлик сайловлари ва бошқарув шакли бўйича референдум бўлиб ўтмоқда. Маълум қилинишича, Сахалиндаги сайлов участкаси биринчи бўлиб, Бишкек вақти билан 3:00 да очилган. Хориждаги овоз бериш жараёнлари Вашингтонда 11 январ куни соат 6: 00 да якунланади. Қирғизистондан ташқарида 48 та сайлов участкаси мавжуд.\nТаъкидланганидек, Қирғизистондаги навбатдан ташқари президентлик сайловлари Сооронбай Жеенбековнинг истеъфога чиқиши муносабати билан ўтказилмоқда. У 2020 йил 15 октябрда парламент сайловлари натижалари билан боғлиқ тартибсизликлардан сўнг, истеъфога чиқиш тўғрисида ариза топширганди. Муддатидан аввалги президентлик сайловларида 17 киши ўз номзодини қўйган. Аммо бюллетенларда 18 номзоднинг исми ёзилган. Рашид Тагаев бюллетенлар босилиб бўлгач, сайловда қатнашишдан бош тортган. Сайлов бюллетенида унинг исми қўлда чизиб ташланган"- дея хабар бермоқда Qalampir.uz\nБошқарув шаклини танлаш масаласи референдумга қўйилган:\nбарча вариантларга қарши.\nҲар ким президент ёки парламент бошқарув шаклига, қолаверса, таклиф қилинган вариантларга қарши ҳам овоз бериши мумкин. Иккита тасдиқ белгиси қўйилган бюллетен бекор қилинади. Сайловлар ва плебисситларда қатнашиш даражаси алоҳида ҳисобланади.\nРеферендум, агар унда сайловчиларнинг камида 30 фоизи қатнашган бўлса, ҳақиқий деб ҳисобланади. Қирғизистон Президенти вазифасини бажарувчиси Талант Мамитов ҳам референдум ва президентлик сайловларида овоз беришга улгурган. Ижтимоий тармоқ фойдаланувчилари автоматик ўқиладиган сайлов қутилари ишламаётгани ҳақида хабар беришни бошлаган. Уларнинг ўрнига одатий стасионар урнлар ўрнатилади. Маълумотларга кўра, айрим сайлов участкалари сайлов ва референдум учун бюллетенларни битта қутига ташлашни таклиф қилмоқда. Президент сайловлари ва референдум учун сайловчилар рўйхати бир хил. Унда 3 миллион 544 минг киши бор. Аксарият сайловчилар Ўш вилоятидан – барча сайловчиларнинг 20 фоизи. Кейинги ўринларда Жалолобод, Чуй ва Бишкек шаҳри бор. 49 мингдан ортиқ Қирғизистон фуқароси хориждаги сайловчилар рўйхатига киритилган. Сайловчиларнинг 52,21 фоизини аёллар, 47,79 фоизини эркаклар ташкил этади. 18 ёшдан 30 ёшгача бўлган сайловчилар сони 31 фоиздан ошади. Сайлов ва референдумларни ўтказиш бўйича Марказий комиссия раҳбари Нуржан Шилдабекова бугун сайловчилар сайлов жараёнларидан бирида қатнашишдан бош тортиши мумкинлигини эслатган. Фуқаролар хоҳламаса, муддатидан олдин ўтказилаётган президент сайловларида ёки бошқарув шаклини аниқлаш учун референдумда овоз бермасликка ҳаққи бор. Сайловдаги қонунбузарликлар ҳақида Ҳукуматга хабар бериш мумкин. Эрталаб, Бишкек вақти билан соат 7:30 да Республика штаби чақириқ маркази муддатидан олдин президент сайловлари ва референдум ўтказишда моддий-техника таъминотининг ташкилий масалаларини ҳал қилишда сайлов комиссияларига ёрдам бериш бўйича иш бошлаган.\nШунингдек, Қирғизистон Соғлиқни сақлаш вазирлиги ARVI ёки COVID-19 белгилари бўлган фуқароларга сайлов участкаларига келиб, соат 18:00 дан кейин овоз беришни тавсия қилмоқда.\n25.01 22:11 2926\n26.01 23:21 1798\n25.01 19:25 1446\nКеча, 22:41 1299\n25.01 16:27 1065\n10:26 4 Ўзбекистон\nБугун, 09:15 43 Спорт\nБугун, 09:08 68 Ўзбекистон\nБугун, 09:02 52 Ўзбекистон\nБугун, 08:55 453 Ўзбекистон\nБугун, 08:46 65 Жамият


Бир ўқитувчи икки синфга раҳбарлик қилиши мумкинми?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Бир ўқитувчи икки синфга раҳбарлик қилиши мумкинми?\t16:52, 01 март 2016\tМактабларда бир ўқитувчи иккита бошланғич синфга раҳбарлик қилиши мумкинми? Айни кунда юртимиз умумтаълим мактабларида неча нафар бошланғич синф ўқитувчилари фаолият юритишмоқда?\nФеруза Мусаева, Сурхондарё вилояти\nФайзулла АҲМЕДОВ, Халқ таълими вазирлиги бош бошқарма бошлиғи:\n— Амалдаги меъёрий ҳужжатларга мувофиқ нафақат бошланғич синф ўқитувчиси, балки бошқа фан ўқитувчиларининг ҳам иккита синфга раҳбарлик қилиши мумкин эмас.\nХалқ таълими тизимидаги умумтаълим мактабларида 2015 йил сентябр ҳолатига кўра жами 110 874 нафар бошланғич синф ўқитувчилари фаолият кўрсатади. 2015-2016 ўқув йилида республика миқёсида олий ўқув юртларини тамомлаган ёш мутахассислардан 805 нафар бошланғич синф ўқитувчилари умумтаълим мактабларига ишга қабул қилинди. Шунингдек, кейинги ўқув йилида 321 нафар бошланғич синф ўқитувчиларига эҳтиёж кутилмоқда.


29 ноябрь, 2020, 17:02\nТеглар:Бахтиёр Ашурматов | Суперлига | Қўқон-1912 | Андижон\n“Андижон” ҳамда “Қўқон-1912” жамоалари ўртасидаги учрашувдан кейин меҳмонлар устози Бахтиёр Ашурматов журналистларнинг саволларига жавоб қайтарди:\n- Тўғриси, бугунги ўйиннинг биз учун “Пахтакор” ёки “Навбаҳор”га нисбатан аҳамияти юқори эди, - дея гап бошлади Ашурматов. - Охирги пайтларда жамоамиз душманлари “Қўқон-1912” “Андижон”га ёрдам бериши мумкин, деган гап-сўзларни тарқатиб юришганди. Ҳайриятки, бугун юзимиз ёруғ бўлди. Йигитларга ғуруримиз учун курашишимизни айтгандим ва улар буни уддаладилар. Бу ғалаба ушбу мавсумда танлаган йўлимиздан адашмаганимизни кўрсатиб берди. Футболчиларимизга катта раҳмат. Рости, “Пахтакор” ёки “Локомотив”га қарши учрашувларда ҳам менда бугунгичалик ҳаяжон бўлмаганди. Бу дербининг аҳамияти эса юқори эди. Ўйин жанговор руҳда ўтди. “Андижон”га эса Суперлигада қолиш учун бу охирги имкониятлардан бири эди. Бугун омад биз томонда бўлди. “Андижон”га охиригача курашгани учун миннатдорчилик билдираман. Ушбу клубда ишлаганим боис бефарқ эмасман. Умид қиламанки, “Андижон” Суперлигада ўз ўрнини сақлаб қолади.\n- Охирги иккита ўринни сизнинг собиқ клубларингиз эгаллаб турибди. Қайси бирини про-лигага тушиб кетади, деб ўйлайсиз?\n- Бу саволга жавоб берсам нотўғри бўлади. Иккала жамоага бефарқ эмасман. Ўйлайманки, “Андижон”нинг имконияти “Бухоро”никига нисбатан яхшироқ.\n- Сербиялик легионерлар жамоани тарк этди. Улар клубга қанчалик ёрдам бера олди?\n- Йосович бу йилги омадли трансферларимиздан бири бўлди. Мавсум давомида унинг ёрдами кўп бўлди. Райевац эса барқарор ўйнай олмади. Йосович жароҳат олганди. Қолаверса, иккаласининг ҳам шартномалари тугаётганди. Шунинг учун уйларига кетишига рухсат бердик. 11 ойдан бери уйларида бўлмаганди. Кейинги мавсумда легионерлар бўйича гаплашамиз. Агар Йосович яна бизнинг жамоамизда тўп сурса, бундан хурсанд бўламиз.\n- Мавсум бошида қўйилган мақсадни қай даражада уддалай олдик, деб ўйлайсиз?\n- “Қўқон-1912” ўз олдига қўйилган вазифадан юқорига сакрашга муваффақ бўлди. Афсуски, клуб охирги йилларда Суперлигада қолиш учун курашаётганди. Жамоани қабул қилиб олганимда “Қўқон-1912”ни юқори ўринларга курашадиган даражага кўтаришимизни таъкидлашганди. Олдимизга қўйилган вазифани эса қайсидир маънода уддаладик ва яна қайсидир маънода уддалай олмадик. Масалан, учинчи ўринга яхши имкониятимиз бор эди. Лекин айрим муваффақиятсиз ўйинларимиз бизни бундай имкониятдан маҳрум қилди. Йигитлар меҳнати билан бундан ҳам яхшироғига муносиб эдилар.\n- Музаффаров нега захирада қолдирилди?\n- Уни жароҳати бор эди. 5-6 ой даволанди. Жисмоний ҳолатини меъёрига келтириш осон бўлмади. Унинг ўрнида майдонга тушганлар ишончни оқлади. Лекин бу йилги мавсум Музаффаров учун жароҳатлари сабабли йўқотилган, деб ҳисобласак бўлади.\n- Шартномангиз қачонгача амал қилади?\n- Бир йилга тузилган. Ҳаммаси ишонч асосида. Раҳбарлар қанча вақт ишлашимни исташса, мен тайёрман. Яхшироқ таклифлар бўлса, дарров кетиб қолиш ниятим йўқ. Доим юракдан ишлашга тайёрман. Агар таркибга яна бир қатор савияли футболчилар қўшилса, барқарор равишда юқори ўринлар учун курашадиган бўлади.\n- Кубокдаги вазифа қандай?\n- Кубокда имконсиз нарсанинг ўзи йўқ. АГМК билан Кубокни ютганимиз бунга мисол. “Қўқон-1912” ҳам кўп нарсага қодир. Лекин таркиб масаласида муаммоларимиз кўпайиб кетди. Бунга эса кўпчилик эътибор бермайди. Ўйлайманки, Кубок мусобақасида яхши қатнаша оламиз.\nИНТЕРВЬЮ Бахтиёр Ашурматов: Ўйин савиясини яхши, деб айта олмайман


Шаҳнозабону сўнгги қўшиғини марҳума онасига бағишлагани маълум бўлди\n18:19 / 17.03.2016\nЁш ижодкор Бекпўлат Бахтиёр бундан роппа-роса бир йил аввал ёзган шеърини хонанда Шаҳнозабону куйлаб чиққанини ва бу қўшиқни радио, телевидениелар орқали мухлисларга тақдим этишга улгурмаганини маълум қилди. Бу ҳақда “Qalampir.uz” хабар бермоқда.\n— “Меҳрингиздан айланай” номли шеърий тўпламимдан ўрин олган “Меҳрингиздан айланай” номли шеърим Шаҳноза опага жуда ёқиб қолиб, қўшиқ қилдилар. “Мусиқасини ўзим басталадим, бу қўшиқ учун кўплардан яхши фикрлар эшитяпман, насиб қилса клип оламан”, – дегандилар. Афсус, Шаҳноза опа тириклик чоғида бу қўшиқни оммага тақдим этишга улгурмади. Қўшиқни улардан қолган энг сўнгги ёдгорлик сифатида мухлисларига тақдим этишни ўз вазифам деб билдим.\nОнажоним, жонажон ўзингиздан айланай,\nБолам деб эркалаган сўзингиздан айланай.\nХато қилсам ҳамиша тўғри йўлга соларсиз,\nОртингиздан борарман изингиздан айланай.\nЭслатиб ўтамиз, хонанда Шаҳнозабону 14 март куни 42 ёшда оламдан ўтди.


“Интерньюс-Тошкент” томонидан маҳаллий оммавий ахборот воситалари ва журналистларга нисбатан қонун бузилишлари бўйича мониторинг ўтказишдан иборат бу лойиҳа Қозоғистоннинг “Одил сўз” сўз эркинлигини ҳимоя қилиш халқаро ташкилоти, Қирғизистоннинг “Журналистлар” жамоат бирлашмаси ҳамда Тожикистоннинг “НАНСМИТ” ахборот агентлиги билан ҳамкорликда амалга оширилади.\n“Журналистлар” жамоат бирлашмаси раиси Қубанбек Мамбеталиев Тошкент шаҳри суди қароридан афсусда эканини билдирди.\n“Шаҳар судининг “Интерньюс” хусусида чиқарган қарори давлат мулозимларининг авторитар сиёсатга интилишидан дарак беради. Акс ҳолда бундай чораларни қўллашдан мақсад нима эди? Фуқаролик сектори ҳукуматга доим ёрдам бериб келган. Қолаверса, бу ташкилот массмедиа, сўз эркинлиги бўйича иш олиб бораётган бўлса”, деди Қ.Мамбеталиев.\n“Одил сўз” ташкилоти раисаси Тамара Калеева суднинг бу қароридан саросимага тушганини билдирди. Унинг айтишича, арзимаган камчиликлар учун бундай кескин чора кўрилиши кутилмаган ҳол бўлган. Қолаверса, “Интерньюс” маҳаллий журналистлар учун жуда кўп хайрли ишларни амалга ошираётган эди. Шундай зарурий ва долзарб ишларни бажараётган ташкилот фаолиятига тўсқинлик қилиш эса зўравонликдан ўзга нарса эмас.\n“Ўзбекистон Президенти Ислом Каримов доимо эркин сўз тарафдори эканини айтиб келади. Тошкент шаҳри судининг қарори унинг сўзларини ҳам инкор этди. Агар жазонинг нечоғлик адолатлилиги ҳақида тўхталадиган бўлсак, афтидан суд Президент сўзларини тан олмаётган кўринади”, деди Т.Калеева.\nҚ.Мамбеталиевнинг таъкидлашича, ҳамкор ташкилотлар “Интерньюс-Тошкент”ни ҳар томонлама қўллаб-қувватлайди. Суд қарори юзасидан норозилик мактублари йўллайди. Бу муаммога нуфузли халқаро ташкилотлар эътиборини жалб этади. Агар айни пайтда бирдам бўлинмаса, бу каби ҳаракатлар Тожикистонда ҳам такрорланиши, кейинчалик диктатурани ўрнатишга уринишлар бутун Марказий Осиёга тарқалиши мумкин.


ВИДЕО КУЗАТУВ КАМЕРАЛАРИ ҲУШЁРЛИКНИ ОШИРАДИ - AUZ.UZ\nВИДЕО КУЗАТУВ КАМЕРАЛАРИ ҲУШЁРЛИКНИ ОШИРАДИ\nВазирлар Маҳкамасининг 2017 йил 23 июлдаги «Ички ишлар органлари қўриқлаш хизмати фаолиятини тубдан ислоҳ қилиш чора-тадбирлари тўғрисида»ги қарори асосида бўлимимизда амалий ва ташкилий ишлар ташкил этилмоқда.\n79 та муассаса, корхона ваташкилотлар, 51 фуқаро хонадонларига хавфсизликни таъминлаш,содир этилиши мумкин бўлган жиноятларнинг олдини олиш мақсадида сигнализация ўрнатилди.\nМактаб ва боғчаларда, коллеж, лицейларда,оромгоҳ, маданият ва истироҳат боғида, масжидлар, тиббий муассасаларда видеокузатув камералари ишлаб турибди. «НИВА-10» аппарати ёнида кечаю кундуз навбат-чилик ташкил этилган.\nБирор ҳодиса содир бўлса, тезкор ҳаракатланувчи гуруҳимизвоқеа жойига етиб боради.Нияти бузуқ шахслар қўриққа олинган объектда ғаразли мақсадларини амалга оширишгаботинолмайдилар. Бир воқеа бундан мустасно. Чорсу маҳалласида яшовчи Ф. Қодиров ўғирлик қилиш учун Зоҳиджон Норбоевнинг хонадонига кирган. Уйга ўрнатилган видеокузатув камерасини сезмаган ва эътиборга тушган. Ўғри тегишли жазосини олди.\nПахтаобод тумани ИИБ қўриқлаш бўлими бошлиғи.


«Спорт дунёси»га марҳамат\nТошкентда “Спорт дунёси — 2016” ихтисослаштирилган кўргазмаси очилди. У Ўзбекистон Республикаси Маданият ва спорт ишлари, Ташқи иқтисодий алоқалар, инвестициялар ва савдо вазирликлари ҳамда Тошкент шаҳар ҳокимлиги томонидан “Ўзэкспомарказ” мажмуидаги павильонлардан бирида ташкил этилди.\nМазкур ўзига хос форум таълим-тарбия тизимининг узвий қисми ҳисобланган болалар спорти моддий-техника базасини янада такомиллаштириш, соғлом турмуш тарзини кенг тарғиб қилиш, соҳадаги бизнес тузилмалари ўртасидаги ҳамкорликни янада мустаҳкамлаш каби эзгу мақсадларга қаратилган.\nКўргазманинг очилиш маросимида юртимизда жисмоний тарбия ва спортни ривожлантириш, баркамол авлодни вояга етказиш борасида кенг қамровли саъй-ҳаракатлар амалга оширилиб, юксак натижаларга эришилаётгани айтиб ўтилди. Жумладан, шаҳару қишлоқларимизда кўркам спорт мажмуалари, стадионлар, сузиш ҳавзалари барпо этилиб, уларни зарур ускуна ҳамда инвентарлар билан жиҳозлаш, ана шу иншоотлардан самарали фойдаланишга алоҳида аҳамият берилаяпти.\nБунда Ўзбекистон Республикасининг “Жисмоний тарбия ва спорт тўғрисида”ги Қонуни, Президентимизнинг 2002 йил 24 октябрдаги “Ўзбекистон Болалар спортини ривожлантириш жамғармасини тузиш тўғрисида”ги ҳамда 2004 йил 29 августдаги “Ўзбекистон Болалар спортини ривожлантириш жамғармаси фаолиятини такомиллаштириш чора-тадбирлари тўғрисида”ги фармонлари мустаҳкам пойдевор бўлиб хизмат қилаётир.\nМасалан, биргина ўтган йилнинг ўзида умумий қиймати 225 миллиард сўмдан ортиқ 35 та намунавий спорт объекти, 12 та сузиш ҳавзаси, 174 та мактаб спорт заллари фойдаланишга топширилди. Янгидан барпо этилаётган спорт мажмуалари, асосан, ўзимизда ишлаб чиқарилаётган спорт жиҳозлари билан таъминлаётгани диққатга сазовордир. Хусусан, айни пайтда 120 турдаги спорт инвентарлари ва ускуналарининг 119 таси маҳаллий корхоналаримизда тайёрланмоқда. Юртбошимиз таклифи билан жорий йил мамлакатимизда “Соғлом она ва бола йили” деб номлангани ҳамда тегишли Давлат -дастури қабул қилиниб, унинг ижроси изчил таъминланаётгани бу борадаги муваффақиятлар кўламини бундан-да орттириши, шубҳасиз.\nКўргазмада “Made in Uzbekistan” ёрлиғи остида ишлаб чиқарилаётган тренажёрлар, футбол, баскетбол, волейбол, гандбол, теннис, стол тенниси, бадминтон, гимнастика, бокс, кураш, енгил атлетика, армрестлинг, ядро улоқтириш, велоспорт ва шахмат сингари спорт турлари учун инвентарь ҳамда жиҳозлар, турли аксессуарлар, шунингдек, спорт либослари намойиш қилинмоқда. “Ўзавтосаноат” акциядорлик компанияси тизимидаги корхоналар, “Стеклопластик”, “Amadina”, “Хўжаобод”, “Машхим” каби масъулияти чекланган жамиятлари, “Мини Текс”, “Asia Sport-S” сингари бизнес субъектлари томонидан тақдим этилган маҳсулотлар кўпчиликда катта қизиқиш уйғотаяпти.\n— Республикамизда ишбилармонларни ҳар томонлама қўллаб-қувватлаш учун қатор имтиёзлар ва преференциялар яратилган, — дейди “Қалб меъмори нури” хусусий корхонаси раҳбари Исмоил Юсупов. — Биз ана шу имкониятлардан унумли фойдаланиб, юртимиз равнақига ўз ҳиссамизни қўшишга интилмоқдамиз. Айни пайтгача 45 турдаги спорт товарларини ишлаб чиқаришни ўзлаштирдик. Улар сифат жиҳатидан хорижникидан асло қолишмайди. Нархи ҳам харидорларга маъқул келаяпти. Кўплаб таълим муассасалари, спорт мажмуалари билан самарали ҳамкорликни йўлга қўйганмиз. Ушбу кўргазма ўзаро тажриба алмашиш, янги шериклар топишимизда муҳим ўрин тутади.\n“Спорт дунёси — 2016” кўргазмаси 30 апрель куни якунига етади.\nМазкур рукндаги бошқа мақолалар: « Кубок мезбон жамоада қолди\tАрмрестлингчилар Тошкентда беллашмоқда »


Бўш иш ўринлари ҳақиқатан бўш...ми? - Tafsilot.uz\n9-Май 2017, 18:29\n— Анчадан буён иш излаб юрибман, — дейди таҳририятимизга Тошкент вилоятидан қўнғироқ қилган Муҳаммад Жиянов. — Газетада берилган айрим эълонлар бўйича уч-тўртта корхонадан сўрасам, ишчи олиб бўлганини айтишди. Ўзим автомобиль йўллари коллежини тамомлаганман. Икки нафар фарзандим бор. Тураржойимга яқинроқда ишга жойлашмоқчиман. Олисга қатнаб ишлашга эса вақт ва маблағ масаласи тўсқинлик қилади.\nФуқародан маҳалла фуқаролар йиғини ёки ҳудуддаги бандликка кўмаклашиш марказларига мурожаат қилмадингизми, деб сўраганимизда, улардан ёрдам олиши мумкинлигини эшитиб ҳайрон қолди. Уйига бирор марта ҳол сўраб келмаган маҳалла раисининг унинг ишсизлигини билишига шубҳаланиб, ёрдам беришига ҳам ишонқирамади.\nСавол туғилади, нима учун фуқаролар бу марказлар фаолиятидан бехабар? Аслида уларнинг вазифаси фақатгина мурожаат қилиб келган фуқарога мавжуд бўш иш ўринларни тақдим этишдан иборатми? Шу йўл билан бирор натижага эришиш мумкинми? Нима учун бандликка кўмаклашиш марказлари иш билан банд бўлмаган аҳолини мавжуд бўш иш ўринларига жойлаштириш учун жон куйдирмаяпти? Маҳалла мутасаддилари ўз ҳудудида қанча ишга муҳтож фуқаро борлигини биладими? Улар билан суҳбатлашиб, йўл-йўриқ кўрсатяптими?\nИлдиз отган муаммо\nЎртачирчиқ туманидаги «Ўртасарой» МФЙда бўлиб, шу масала билан қизиқдик. Маҳалла маслаҳатчисининг айтишича, бандликка кўмаклашиш марказидан тақдим этиладиган бўш иш ўринлари рўйхати 2016 йилнинг ноябрь, декабрь ойига қадар мавжуд бўлган. Ҳозирги узилишларни эса турли сабабларга йўйди. Маҳаллада истиқомат қиладиган 1526 нафар аҳолининг 10 нафари доимий иш ўрнига эга эмаслиги, мавсумий ишлар бошланиши билан уларнинг ҳам қишлоқ хўжалик юмушлари билан банд бўлишини қайта-қайта такрорлади.\nШу туманнинг «А.Йўлбарисов» МФЙ раисига айни шу мавзуда мурожаат қилганимизда, маҳаллада 50-60 нафар ишсизлар истиқомат қилиши, уларни ишга жойлаштиришда эса шу ҳудудда яшаб, турли корхоналарда фаолият юритаётган фуқаролардан сўраб-суриштириб, иш топиб бераётганини айтди.\nБухоро вилояти Жондор тумани «Зарафшон» МФЙ ва Пешкў тумани «Янгибозор» МФЙда ҳам бу борада муаммолар етарли. Марказнинг бўш иш ўринлари рўйхати умуман йўқ. Вилоятнинг Вобкент тумани «Найман» МФЙда эса бу рўйхат бир ойдан буён, «Шайх ул-олам» МФЙда эса икки ойдан буён янгиланмаган. Уларнинг жавоби эса вилоят миқёсида бўш иш ўринларининг камлиги боис рўйхат икки-уч ойда янгиланиб турилишини тушунтиришдан иборат бўлди.\n«Шайх ул-олам» МФЙ йил бошидан буён 11 нафар фуқаронинг ишга жойлашишга ёрдам берганини ҳам эътироф этиш лозим. Лекин мазкур ҳудудда иш излаётганларнинг аниқ сони қанча? Бу ҳақда ҳеч кимдан асосли маълумот тополмадик.\nБухоро вилоятидаги бирорта маҳалла мутасаддиси ўз ҳудудида истиқомат қиладиган ишга муҳтож аҳоли сонини аниқ айтиб бера олмади. Кўриниб турибдики, бу ҳудудларда ишга жойлаштириш масаласига ҳали қўл урилмаган.\nСуриштирув ва кузатувларимиздан аён бўлганидек, аҳолининг ишга муҳтож қатлами ва иш берувчи ўртасида кўприкни қониқарли деб бўлмайди.\n16,5 фоизи ишли бўлди\nШу ўринда Президентимиз Шавкат Мирзиёевнинг жорий йилнинг 14 январь кунги ҳукумат мажлисида эътибор қаратган айрим жиҳатларни ёдга олишни жоиз топдик. Юртимизда йилига 1,5 миллион одамни ишга жойлаштиришга эҳтиёж бўлса-да, ўтган йили бандликка кўмаклашиш марказлари атиги 248 минг кишини ишга жойлаштирган, холос. Бу ишга муҳтож аҳолининг 16,5 фоизини ташкил этиши қаттиқ танқид остига олинган эди. Асосий сабаб иш фаолиятидаги эскирган шакл ва усуллар ҳамда расмиятчилик билан боғлиқ экани таъкидланган эди.\n2017 йил 7 апрель куни меҳнат вазирлигининг расмий сайтида юртимиздаги бўш иш ўринлари сони 40 минг 592 тани ташкил этишига гувоҳ бўлдик. Ҳақли савол туғилади: иш қидираётган фуқаро нима учун мана шу бўш ўринларга ишга жойлаштирилмаяпти?\n«Марказга қайтиб бормайман»\nИш излаб юрганлардан бири билан суҳбатлашдик. Унинг айтишича, туманидаги бандликка кўмаклашиш марказига борганда 500 дан ортиқ бўш иш ўринларининг рўйхатини беришибди. Ходимлар унинг саволларига қўпол жавоб қайтарганини гапириб берди. Рўйхатдан қоровул штатига ходим сўраган корхонага қўнғироқ қилганда эса ўзи штат қисқариши сабаб бир қоровулни ишдан бўшатмоқчилигини айтишибди. Шундан кейин у марказга қайтиб бормабди.\nБу фуқаро сўзлаб берган ҳолатдан тизимда бир қанча муаммолар мавжудлигини англаш қийин эмас. Биринчи галда, марказ ходимлари аҳолига амалий ёрдам ва тавсиялар бериши керак эмасми? Бу ҳолат касб маданияти нуқтаи назарига нечоғли мос келади?\nАйрим ташкилот ва корхоналарнинг ўзида мавжуд бўлмаган иш ўринларга ишчи сўраб, рўйхат тўлдиришини эса қандай изоҳлашга ҳам ҳайрон бўласан, киши.\nТехник хато ёки беписандлик\nЎзбекистон Республикаси Меҳнат вазирлигининг mehnat.uz сайтида келтирилишича, Ўртачирчиқ туманидаги 8-умумий ўрта таълим мактабида бошланғич синфлар ўқитувчиси штати бўш экан. Эълонда кўрсатилган телефон рақамига қўнғироқ қилганимизда, кекса онахондан «Адашдингиз, бу ҳеч қандай мактабнинг рақами эмас. Нега ҳадеб мендан мактабни сўрайверишади, ҳайронман», деган жавобдан бўлак маълумот ололмадик. Демак, телефон рақами нотўғри кўрсатилган. Туман халқ таълими бошқармасидан мактабнинг телефон рақамини сўрадик. Маълум бўлишича, кимнингдир хатоси билан эълонда битта сон янглиш берилган.\n63-умумий ўрта таълим мактаби томонидан вакант ўрин — кутубхоначи лавозимига 3 миллион 500 минг сўм маош тайинланиши кўрсатилган. Бу ҳолатга ойдинлик киритиш мақсадида қўнғироқ қилганимизда, кимнингдир адашиб, битта ортиқча ноль қўшиб юборганини айтишди. Ўзимизни таништириб, бу каби ҳолатларга масъул шахсни сўраганимизда, гўшакни қўйиб қўйиш билан жавоб қайтарди.\nҲар икки ҳолатда ҳам ишга бепарво ва юзаки қарашни кўриш мумкин. Кимнингдир беписандларча ёндашиб, йўл қўйган хатосининг жабрини нима учун халқ кўриши керак?\nБиргина аниқ жавоб излаб...\nСуриштирув ва кузатувларимиз натижасида юзага келган саволлар билан Меҳнат вазирлигига йўллаган хатимизга вазир ўринбосари Баҳодир Низомов имзоси билан келган жавоб хатидаги айрим изоҳларни эътиборингизга ҳавола қилишни лозим топдик.\n— Бугун фуқароларга тақдим этилаётган бўш иш ўринларида пайдо бўлаётган сунъийлик, қоғозбозлик ва номутаносибликларнинг юзага келиши устидан назоратни ким олиб боради?\n— Хотин-қизлар ва коллеж битирувчилари учун ташкил этилаётган иш ўринларининг ҳаққонийлигини ўрганиш, аёлларнинг иш билан бандлигини ошириш ҳамда улар учун муносиб меҳнат шароитларини яратиш ва аёллар тадбиркорлигини ривожлантириш масалаларида идоралараро ҳамкорликни таъминлаш бўйича қўшма ҳаракатлар режаси ишлаб чиқилди.\n— Тошкент вилоятидан бизга мактуб йўллаган бир мухлисимиз ish.mehnat.uz сайтида бўш иш ўрни кўрсатган корхонага борганда, нотўғри маълумот берилганини айтган. Шу каби ҳолатларни қандай изоҳлайсиз?\n— Ҳудудий меҳнат органлари томонидан банд бўлмаган аҳолини мавжуд бўш иш ўринлари билан таништириш ва ушбу иш ўринларига жойлаштиришга кўмаклашиш чоралари кўрилади.\nАна холос. Саволимиз боғдан, жавоб эса тоғдан бўлмадими? Бу қандай жавоб? Начора, жавоб хатида марказ фаолиятининг ташкилий вазифалари ва кўзда тутилаётган чора-тадбирлардан бошқа дурустроқ изоҳ топа олмадик.\nБуйруқ берса қилишади...ми?\nСуриштирувни давом эттириб, бандликка кўмаклашиш маркази ёрдами билан ишга жойлашган ва касбга ўқитишга йўналтирилган фуқаролар билан суҳбатлашдик.\n— Мен иш қидириб туманимиздаги Бандликка кўмаклашиш марказига икки-уч қайта мурожаат қилдим, — дейди Марғуба Тойирова (исми ўзгартирилган). — Ходимларининг совуқ муомаласи, ҳар хил баҳоналар билан сизга мос иш йўқ, деб чиқариб юборишганидан кейин Президентимизнинг виртуал қабулхонасига мурожаат этдим. Шундан кейингина менга ёрдам беришди.\nСуҳбатдошларимиз орасида бу марказнинг фаолиятидан тўла қониқиш ҳосил қилган фуқаролар ҳам йўқ эмас. Улар ўз муаммосига тез орада ечим топилганидан миннатдор. Бугунги кунда ўз соҳаси бўйича фаолият олиб бораётганлари ҳам анчагина.\nАслида иш тизимли ташкил этилса, бу каби марказлар аҳолининг доимий эшик қоқиб, ёрдам сўраб борадиган масканига айланади. Муаммо ҳам юқори ташкилотларгача етиб бормай, ўз жойида ҳал бўлади. Умид қиламизки, юқорида келтириб ўтилган ҳолатлар соҳа мутасаддилари назаридан четда қолмайди ва таҳририятимизга муносабат билдиришади.\n«Оила даврасида» газетасидан олинди


Истанбул аэропорти терактдан кейин ўз ишини қайта бошлади\n05:52 / 29.06.2016\nИстанбулдаги Отатурк номидаги халқаро аэропорт ўз ишини қайта бошлади, йўловчиларни қабул қилиш ва жўнатиш амалга оширилмоқда. Бу ҳақда портлашлар жойига келган Туркия бош вазири Биноли Йилдирим маълум қилди.\nОхирги маълумотларга кўра, иккита портлаш оқибатида 36 киши ҳалок бўлган, 147 киши жароҳат олган.\nЙилдиримнинг айтишича, аэропортдаги теракт ижрочилари ИШИД аъзолари бўлиши мумкин.\n"Ҳозир тергов ихтиёрида бўлган дастлабки маълумотлар терактни ИШИД гуруҳи амалга оширганини кўрсатмоқда. Террорчилар аэропортга таксида келган, ўт очиб, кейин ўзини портлатиб юборган", деб айтди бош вазир . Йилдирим "аэропортда хавфсизлик чоралари нуқтаи назардан хатоликлар бўлмаганини" айтди.


Кун мавзулари, 15 декабр 2015\n16 декабр 2019, Тошкент вақти: 16:10\nсешанба 15 декабр 2015\nЎзбек божхоначиларига курьерлик жўнатмаларини очишга рухсат берилди\nЎзбекистонга юборилаётган почта жўнатмаларига қўшиб, курьерлик жўнатмалари ҳам божхоначилар томонидан очилиши мумкин. Бу ҳақда қабул қилинган қарор матнида шахсий корреспонденция мустасно дейилган. Аммо, бу янгилик ортидан суриштирув жараёнида амалда Ўзбекистон ҳудудига кириб бораётган ҳар бир корреспонденция шу кунгача ҳам божхона текшируви вақтида очилаётгани ва ўқилаётгани маълум бўлди. Божхоначилар буни хавфсизликни сақлаш сабаби билан изоҳлади.\nОлмалиқ комбинати хавфсизлик директори олтин ўғирлаганликда гумонланиб ҳибсга олинди\nОлмалиқ кон-металлургия комбинатининг хавфсизлик масалалари бўйича директори Фурқат Каримқуловни Миллий хавфсизлик хизмати ҳибсга олди. Фурқат Каримқулов, Озодлик манбаларига кўра, олтин ўғирлаганликда гумонланмоқда. Ўзбекистондаги баъзи Интернет сайтлари комбинат бош директори Александр Фармоновнинг ҳам ишдан бўшатилганини ёзмоқда. Бироқ комбинат мулозимлари буни инкор қилмоқда.\nШҲТ доирасида эркин савдо ҳудуди яратиш таклиф этилди\nШанхай ҳамкорлик ташкилотига аъзо давлатлар ҳукуматлари ташкилот доирасида эркин савдо ҳудудини яратиш масаласини кўриб чиқмоқда. Бу ҳақда Хитойнинг Жэнжоу шаҳрида бўлиб ўтган ШҲТ давлатлари ҳукуматлари раҳбарлари кенгаши йиғилишида маълум қилинди. 14-15 декабрь кунлари бўлиб ўтган айни йиғинда Ўзбекистондан бош вазир биринчи ўринбосари Рустам Азимов бошчилигидаги делегация қатнашди.\nҲукумат хонандалардан мустақиллик ҳақида қўшиқ куйлашни талаб қилмоқда\nЎзбекистон ҳукумати куни кеча қабул қилган қарорда айтилишича, “ёш ва иқтидорли ижрочиларни аниқлаш ва қўллаб-қувватлаш, ёшларни ватанпарварлик ва миллий мустақиллик ғоялари руҳида тарбиялашга ҳисса қўшадиган мусиқа асарлари яратишни рағбатлантириш, соғлом ижодий муҳитни шакллантириш борасидаги фаолияти қониқарсизлигича қолмоқда”.\nШвеция шимолидаги Остершунд (Östersund) cуди ўзбекистонлик таниқли имом Обид қори Назаров жонига қасд қилишда айбланган Юрий Жуковскийга 18 йиллик қамоқ жазоси тайинланлади. Бу ҳақда Озодликка Обидхон қорининг яқинлари маълум қилди. 37 яшар Жуковский шу йилнинг 25 августда Россиядан Швецияга экстрадиция қилинган эди. Обидхон қорининг ўғли Довудхон Озодлик билан суҳбатда суд қароридан тўқсон фоиз қониқиш ҳосил қилганини айтди.\nФарғонада тўрт газчининг фожиали ўлими юзасидан МХХ иш очди\n“Водийгазтаъминот” унитар корхонасининг тўрт нафар ходими якшанба куни Фарғона шаҳридаги газ қувури қудуқларидан бирига тушиб, ишлаётган пайти газдан заҳарланиб ўлди. Тўрт газчининг ўлимига техника хавфсизлиги қоидаларига амал қилинмагани сабаб бўлгани айтилаяпти. Ҳозирда вилоят МХХси фалокат бўйича иш очиб, суриштирув олиб бораяпти.\nGM-Uzbekistan автомобиллари нархи 37 фоизгача оширилди\nКорхона раҳбарияти автомобиллар савдоси 12 декабрдан қисқа муддатга тўхтагани ва 15 декабрдан янгиланган нархда сотув бошланишини тасдиқлади. Тошкентдаги автосалонлар ҳар йил охирида GM-Uzbekistan ширкати нархни янгилаши-кўтариши, аммо бу йил нарх 37 фоизгача оширилганини айтмоқда. Нархлар ўта ошиб кетгани ортидан Тошкент машина бозорларида яна ажиотаж кучайгани кузатилди.\nТошкентлик Муслима: Рўмол учун 700 минг жарима ва 2 йилгача қамоқ дейилмоқда\nТошкентлик 43 яшар Муслима кўча-куй, жамоат транспортида кўп тўхтатилаётган рўмолли аёлларга 700 минг сўм жарима ва 2 йилгача қамоқ жазоси билан таҳдид қилишаётганини айтмоқда. Унга кўра, рўмолини ечмаганлар сўнгги икки ой ичида қарийб уйига қамалиб қолган. 18 йил муқаддам ўранган бу аёл пойтахтда рўмолдан бугунгидек қўрқув ва нафратга гувоҳ бўлмагандим, демоқда.


Ўзбекистонда ўтган ҳафтада рўй берган ёнғин натижасида уч киши ҳалок бўлди\n18:05 / 31.05.2016\nЎтган ҳафта мобайнида республика ҳудудида 207 та ёнғин қайд этилган. Турли сабабларга кўра содир бўлган ёнғинларда 8 нафар фуқаролар тан жароҳати олган ва 3 нафар фуқаро ҳалок бўлган. Ушбу ёнғинларда 973 млн. сўмдан ортиқ қурилиш конструкциялари ва 988 млн. сўмга яқин моддий бойликлар ёнғиндан сақлаб қолинган.\nТошкент вилояти Юқоричирчиқ туманида яшовчи фуқаро Э.Абдуллаевнинг уйида электр симларнинг қисқа туташуви натижасида ёнғин содир бўлиб, уйнинг 90 кв.м. майдонда том қисми ёниб зарарланган.


Qalampir.uz - Ёшлар иттифоқи Ақтўбе фожиаси қурбонлари оилаларига катта миқдорда моддий ёрдам берди\nЁшлар иттифоқи Ақтўбе фожиаси қурбонлари оилаларига катта миқдорда моддий ёрдам берди\n11:29, 02.04.2018 Жамият\nЎзбекистон ёшлар иттифоқи ҳар бир оилага 10 миллион сўмгача бир марталик ижтимоий кўмак берди.\nЖорий йилнинг 18 январь куни 55 нафар ўзбекистонлик ўтирган автобус Қозоғистонга кетаётиб, Ақтўбе вилояти Ирғиз тумани “Самара-Чимкент” автомобиль йўлида ёниб кетди. Оқибатда автобус ичидаги йўловчилардан уч нафари омон қолди, қолган 52 киши ҳаётдан кўз юмди.\nАқтўбеда фожиасида ҳалок бўлган ёшларнинг оила аъзоларига кўмак бериш ишлари давом этмоқда. Жумладан, Ўзбекистон ёшлар иттифоқи ҳар бир оилага 10 миллион сўмгача бир марталик ижтимоий кўмак берди. Бу ҳақда Ўзбекистон Республикаси Президентининг Давлат маслаҳатчиси-Ёшлар иттифоқи раиси Қаҳрамон Қуронбоев ижтимоий тармоқлардаги шаххсий саҳифаси орқали хабар берди.\nЎзбекистон ёшлар иттифоқи Андижон вилояти ва маҳаллий Кенгашлари томонидан Қўрғонтепа тумани, Қорасув шаҳарчаси, Бешкапа кўчаси 20-уйдаги Ў.Каримжонов ҳамда Қорасув шаҳарчаси, Пахтачи кўчаси 61-уйдаги И.Норбоев оилалари ҳолидан хабар олинди.\nҲар бир оилага Ўзбекистон ёшлар иттифоқи Марказий Кенгаши томонидан 5 000 000 (беш миллион) сўмдан 10 000 000 (ўн миллион) сўм пул маблағи моддий ёрдам сифатида тақдим этилди.\nҚолаверса, уларнинг хоҳиш-истакларидан келиб чиқиб, бошқа турдаги ижтимоий кўмак бериш ишлари давом этмоқда. Яқинлари бандлиги таъминланмоқда.\nШунингдек, вилоятдаги ижтимоий ҳимояга муҳтож, ногирон оилалар ҳолидан ҳам хабар олиш мақсадида “Ёшлар сизга кўмакдош” шиори остида 2010 йилда туғилган А.Абдувалиев ҳамда 1994 йилда туғилган Б.Умароваларга ногиронлик аравачалари топширилди.\nБундан ташқари, Андижон шаҳридаги “Исломобод” ҳамда “Тўққиз ариқ” МФЙ ҳудудида истиқомат қилувчи 10 нафар уйда таҳсил олувчи имконияти чекланган ёшлар учун ҳам ўқув қуроллар ва озиқ-овқат маҳсулотлари тақдим этилган.\nМаълумот ўрнида, Ақтўбе фожиасида Андижон вилоятидан 2, Наманган вилоятидан 31, Фарғона вилоятидан 16, Сурхондарё вилоятидан 1, Тошкент шаҳридан 2 нафар фуқаро ҳалок бўлган эди.\nТеглар:Ақтўбе фожиаси Ёшлар иттифоқи\nФоторепортаж: Пойтахтда янгиланган темир йўл вокзали очилди\n18:36, 05.12.2018 14 441\n14:55, 13.11.2018 4 903\nАқтўбе фожиаси бўйича суд иши охирлаб қолди\n17:57, 01.11.2018 4 173\n16:05, 30.10.2018 16 111\n18:20, 03.08.2018 1 336


Франция компанияси қадимий Бухорода йирик лойиҳани амалга оширади\nЎзбекистон Миллий банки Франциянинг йирик Bouygues («Буиг») қурилиш компанияси билан биргаликда қадимий Бухоро ҳудудида туристик лойиҳани ҳаётга татбиқ қилмоқда.\nЎзбекистон Миллий банки матбуот хизматига таянган ҳолда Review.uz нинг хабар қилишича, сайёҳлик соҳасида ҳамкорлик тўғрисидаги келишув Ўзбекистон президенти Шавкат Мирзиёевнинг Францияга давлат ташрифи арафасида бўлиб ўтган ўзбек-француз бизнес форуми чоғида имзоланди. Лойиҳа қиймати 100 млн. еврони ташкил қилади.\nБитимга кўра Шавкат Мирзиёев ташаббуси билан, «2017 — 2019 йилларда Бухоро шаҳри ва Бухоро вилоятининг туризм салоҳиятини жадал ривожлантириш чора-тадбирлари тўғрисида Дастури”га биноан “Қадимий Бухоро” туристик зонаси қуриш кўзда тутилган. Лойиҳага кўра 10 гектар ҳудудга меҳмонхона, савдо кўнгилочар марказ, турар жой мажмуаси, ландшафтли боғлар ва бошқалар қурилади.\nБитим доирасида«Буиг» компанияси лойиҳалаш ва қурилишдан ташқари шу йўналишда қўшма лойиҳаларни ҳаётга татбиқ этиш мақсадида янги инвесторларни топишга жалб қилинади ва тақдим этилган иншоатлар бошқарувида иштирок этади. «Буиг» компанияси Ўзбекистоннинг бошқа сайёҳлик шаҳарларида ҳам меҳмонхоналар ва курортлар тармоғи қурилиши учун лойиҳаларни босқичма босқич ҳаётга татбиқ этади.\nХабарга кўра, эришилган келишув Ўзбекистоннинг сайёҳлик салоҳиятини бундан кейин ҳам ривожлантириш ва самарадорлигини оширишга, сайёҳларнинг мамлакат ноёб маданий мероси билан танишишларига шарт-шароитларни яратишга хизмат қилади.\nBouygues Batiment International SAS (Буиг Батиман Интернасионал САС) – 1952 йилда асос солинган Франциядаги энг йирик қурилиш компанияларидан биридир. Буиг томонидан Ла-Манш туннели, Дефанс аркаси, Шарл де Голл номли аэропортнинг 2-терминали, автомобил йўллари ва бошқалар қурилган. Компания капитали 25 млрд. еврони ташкил қилади.


Нима учун Антарктида улкан ёриқлар билан қопланмоқда?\n20:29 / 25.04.2017\nФото : NSIDC/Ted Scambos\nАнтарктикадаги музликларнинг бундай тез эриши ва уларда улкан ёриқларнинг пайдо бўлишига кучли иссиқ шамоллар сабаб бўлди. Европанинг Ер ҳақидаги илм-фан иттифоқи конференциясида қатнашган олимларнинг фикрича, бу шамоллар ёз ва баҳор мавсумларида музликлар юзасини доимий илитади.\n"Биз бунга қадар ҳам Антарктида музликларининг кўпична ёзда эришини билар эдик. Биз фён-шамолларнинг (тоғли жойларда эсадиган иссиқ қуруқ шамол) сентябрь ойидаёқ, Антарктикада ёз бошланишига уч ой қолганда эсишини аниқладик, музликлар шу пайтдан бошлаб эрий бошлайди. Энди эса биз бу шамолларнинг деярли мунтазам эсишидан бохабар бўлдик, бу уларнинг муз қалқонлар ҳолатига қанчалик таъсир кўрсатишини баҳолашда ёрдам беради", - деди Британиянинг Антарктика экспедицияси аъзоси Женни Тертон.\nФён-шамоллар кўпинча тоғларда учрайди. Улар иссиқ ва қуруқ ҳаво оқимидан иборат бўлиб, тоғларнинг тепасидан пастки қисми томон ҳаракатланади. Шу шамоллар туфайли тоғлар иқлими кўпинча кутилганидан-да юмшоқ бўлади. Бироқ улар баъзи ҳолатларда қор ва музлар эришини тезлаштириб, кўчкилар ҳамда сув тошқинларини ҳам келтириб чиқарар экан.\nТертон ва унинг ҳамкасблари фёнлар - Антарктикадаги иқлимнинг бош "дирижёрлари"дан бири эканини аниқлашди. Улар бундай шамолларнинг Ларсен музлиги (Антарктида муз қалқонининг энг заиф нуқталаридан бири) ҳудудида қанчалик тез пайдо бўлишини ўрганишди. Ушбу муз массивнинг икки йирик бўлаги 1995 ва 2002 йилларда музликлардан денгизга ажралиб чиққан.\nОб-ҳаво станцияларининг сўнгги беш йилдаги Ларсен музлигини кузатиш бўйича таҳлилий маълумотларининг кўрсатишича, фёнлар кўпинча ёзги ва баҳорги мавсумларда кутилмаганда эсар экан. Улар материкка олимлар тахмин қилганидан-да чуқур кириб борар экан.\nТадқиқот муаллифларининг фикрича, фёнлар, шунингдек эриган сувларнинг кўл ва ирмоқлари музликларнинг юқори қисмида кўплаб улкан ёриқларнинг пайдо бўлишига сабаб бўлиши мумкин.\nАнтарктида музликлар ёриқлар фён-шамоллар


"Сўғдиёна" Жиззахда "Пахтакор" устидан қозонилган ғалаба тасодиф эмаслиги исботлай оладими?\n20 октябрь, 2020, 12:57\nТеглар:Суперлига | Пахтакор | Сўғдиёна\n"Пахтакор" - "Сўғдиёна" учрашувига оид маълумотлар\n"Пахтакор" Осиё Чемпионлар Лигасидаги иштироки сабабли кечиктирилган беллашувда майдонга тушади. Биринчи даврада "Сўғдиёна" ғолиб бўлган эди. Бу галги баҳс жанговор ўтиши аниқ.\nМиллий чемпионатлар доирасида ўзаро 49 учрашув бўлиб ўтган. 40 беллашувда "Пахтакор" ғалабага эришган бўлса, 4 ўйинда дуранг қайд этилган ва 5 баҳсда "Сўғдиёна"нинг қўли баланд келган. 123 гол урган "шерлар" ўз дарвозасидан 39 тўп ўтказиб юборган. "Пахтакор"нинг энг йирик ғалабалари 6:1 ва 5:0 ҳисобларида кузатилган.\nТошкентдаги 24 баҳснинг 22 тасида "Пахтакор" муваффақиятини нишонлаган. Шундан 12 ғалаба йирик натижа билан қўлга киритилган. Ўз майдонида тошкентликлар 88 гол уриб, 18 тўп ўтказиб юборган. Фақат бир мартадан жиззахликлар ютуғи ва дуранг қайд этилган. 1995 йилдан бери "Сўғдиёна" сафар ўйинларида очко олмаган.\nПахтакор майдонида ўтган сўнги беш учрашув:\n01.10.2019 Пахтакор – Сўғдиёна 3:0\n02.03.2018 Пахтакор – Сўғдиёна 2:0\n26.05.2017 Пахтакор – Сўғдиёна 3:2\n22.10.2016 Пахтакор – Сўғдиёна 3:0\n16.10.2015 Пахтакор – Сўғдиёна 3:1\n"Пахтакор" ва "Сўғдиёна" жамоалари ўртасидаги ўйин 21 октябрь, чоршанба куни соат 16:00да "Пахтакор" стадионида бошланади.


Фракцияларда долзарб масалалар муҳокама қилинди\nОлий Мажлис Қонунчилик палатасида Ўзбекистон “Миллий тикланиш” демократик партиясининг Олий Мажлис Қонунчилик палатасидаги фракцияси йиғилиши бўлиб ўтди.\nСаноат тармоқлари учун илғор технологиялар\nСамарқанд шаҳрида “Ўзбекистон инфратузилмаси — 2017” учинчи халқаро кўргазмаси бўлиб ўтди.\n«Юрт тараққиёти йўлида бирлашайлик»\nЎзбекистон Касаба уюшмалари Федерацияси Форуми ана шу шиор остида ўтказилди.\nИжтимоий барқарорликни таъминлаш мезони\nПрезидентимиз Шавкат Мирзиёев жорий йил 15 июнь куни Тошкент шаҳрида бўлиб ўтган “Ижтимоий барқарорликни таъминлаш, муқаддас динимизнинг софлигини асраш — давр талаби” мавзуидаги анжуманда ижтимоий-маънавий соҳани янада ривожлантириш, оилаларимиз, маҳаллаларимизда, бутун жамиятимизда соғлом муҳитни мустаҳкамлаш, ёшлар тарбияси, тинч-осуда ҳаётимизни, муқаддас динимиз поклигини асраш долзарб аҳамиятга эга эканлигини таъкидлаб, бу борадаги муҳим устувор вазифаларга эътибор қаратди. Давлатимиз раҳбарининг ушбу кенг қамровли нутқини дин арбоблари, илм-фан, маданият намояндалари, жамоатчилик вакиллари, умуман, барча юртдошимиз катта қизиқиш ҳамда мамнуният билан кутиб олди. Буни улардан айримларининг қуйидаги фикр-мулоҳазаларидан ҳам билиш мумкин.\nМамлакатимизнинг барча ҳудудида бўлгани каби Бухоро вилоятида ҳам “Гиёҳвандликка қарши кураш” ойлиги доирасида бир қатор тадбирлар ўтказилмоқда.


САБР УЛУҒ ФАЗИЛАТ — Zamaxshariy.uz\nСАБР УЛУҒ ФАЗИЛАТ\n1 августа, 2018 admin Без рубрики\nСабр инсонни камолотга етказадигин амаллардан ҳисобланади. Расулуллоҳ соллаллоҳу алайҳи ва саллам:\n“Бирортангизнинг оёқ кийими ипи узилса ҳам, истиржоъ айтсин”, — деганлар. Демак, каттаю кичик ҳар бир кўнгилсиз ҳодисада сабр керак экан.\nСуюкли ҳабибимиз Муҳаммад алайҳиссаломнинг бошларига оғир йўқотишлар, мушрикларнинг зулм ва хўрликлари келганида ҳам Аллоҳ таоло у зотга сабрли бўлишни буюрган. Аллоҳ таоло суюкли Пайғамбарига тасалли бериб айтяптики,\n“Эй Муҳаммад алайҳиссалом, куфр ва ширкка берилганларнинг Бизнинг ваҳийларимизни ёлғонга чиқариб, жазоларимизни масхара қилаётганига эътибор берманг”.\nАллоҳ таоло Пайғамбаримиз Муҳаммад алайҳиссаломни ҳам ваҳийни етказишда чиройли сабрга чақирмоқда.\nИмом Қуртубий: “Чиройли сабр киши ўзидаги жиззакиликни йўқотиши ва Аллоҳдан бошқага шикоят қилмаслигидир”, -деган.\nАллоҳ таоло Пайғамбаримиздан олдин ҳам барча элчиларини ваҳийни етказишда, инсонларни имонга чақиришда, уларга етадиган машаққат ва озорларга сабр қилишга буюрган. Энг суюкли фарзандидан айрилган Яъқуб алайҳиссалом, туҳмат ва фитна туфайли узоқ вақт зиндонбанд бўлган Юсуф алайҳиссалом, Аллоҳ юборган машаққат, дард-офатларига кўнган Айюб алайҳиссалом, хўрлаш-қийноқларига дош берган Мусо алайҳиссаломнинг буюк сабрлари инсониятга улкан ибрат бўлиб тарих саҳифаларида қолган. Чунки, Аллоҳ сабрлиларни яхши кўради. Ҳадиси қудсийда Аллоҳ азза ва жалла бундай марҳамат қилади: “Эй бандаларим, Мен бандалар ичидан бир мўмин кишини (бирон мусибат етказиб) имтиҳон қилсам, у Менга ҳамд айтиб синовимга сабр қилса, у ўша жойидан турганида онаси туққан кундагидек хато-гуноҳларидан пок бўлиб туради”. Қуръони каримда яна шундай марҳамат қилинади:\n“Инсон ҳақиқатан бесабр яралгандир: кулфат келганида чидамайди, мол-мулк келса, бахилга айланади” (Маориж сураси, 19-21-оятлар).\nУшбу оятлардаги «ҳалуъ» ибораси «бесабр, тоқатсиз, чидамсиз, ҳирсини жиловлай олмайдиган» маъноларини англатади. Инсон насли Аллоҳ таолонинг Ўзи билган ҳикматига кўра бесабр қилиб яратилган. Ҳақиқатан, инсонга бирор хасталик келиши билан дарров «оҳ-вой»га тушади, тузалгунча сабр қилолмай ўзини ҳар томонга уради. Бирор ишга киришса, тезроқ ҳал бўлишини истайди. Бошқалар манфаатини ҳатлаб бўлса ҳам ўзининг иши тезроқ битишини хоҳлайди. Кун сал исиб кетса ҳам, совиб кетса ҳам, қорни очиб кетса ҳам, тўйиб кетса ҳам бесабрлик ва бетоқатлик қилаверади. Бундай ҳолатларга сабр, бардошни қарши қўйиш керак. Шунинг учун Ислом мўмин-мусулмонларни ҳамиша сабрли бўлиш, Аллоҳ тақдир қилган ҳамма нарсага кўнишга чақиради. Зеро, сабр мўминларнинг энг мақталган фазилатларидандир.\nСабр ҳар бир мўмин-мусулмон эркак-аёлга лозим сифатдир. Бу чиройли хислатсиз инсон мўмин-мусулмонлик таклифларини, буйруқларини етарлича адо эта олмайди.\nАбу Ҳурайрадан (розийаллоҳу анҳу) ривоят қилинган ҳадисда Расулуллоҳ соллаллоҳу алайҳи ва саллам: “Кишидаги хислатларнинг энг ёмони дунёга ҳарислик, сабрсизлик, ўта бахиллик, қўрқоқлик ва ўзини тия билмасликдир”, деганлар (Имом Аҳмад, Абу Довуд).\nИмом Мусоҳибий: “Неъматлар бир меҳмон, уларни иззат-икром қилиш шукр билан бўлади. Балолар ҳам бир меҳмон, уларни иззат-икром қилиш эса сабр билан бўлади”, деган. Сабр имоннинг бошидир.\nАгар инсон танаси бошидан жудо қилинса, у ҳалок бўлгани каби сабр бўлмаса, имон ҳам ҳалокатга юз тутгусидир. Абдулқодир Жийлоний: «Эй ўғлим, мусибат-бало сени ҳалок қилиш учун келмайди, сабрингни синаш учун келади», деб айтганлар.\nҲеч қачон сабр қилишдан малолланманг! Агар Аллоҳ таоло истаса, сизнинг муродингизни кўз очиб юмгунча ҳам муҳайё қилиб қўяди. Сизнинг умидли кўз ёшларингиз ҳамда ғамдан оҳ тортаётганингиздан Аллоҳ таоло бехабар эмас. Роббингиз ҳолингизни тўғрилаб қўйишдан ожиз ҳам эмас. Лекин У Зот дуода ёлвориб сўровчиларни ҳамда ижобатига шошилмасдан, сабр қилувчиларни яхши кўради. Қуръони каримда шундай дейилган:\n“Мен бугун уларни сабр қилганлари сабабли мукофотладим – улар ҳақиқатан ютуққа эришувчидирлар” (Му’минун сураси, 111-оят).\nУшбу оятда Аллоҳ таоло “намоз ўқигани” ёки “рўза тутгани” ёки “садақа бергани сабабли мукофотладим”, демади. Балки, “сабр қилганлари сабабли”, деди. Намоз ўқиш, рўза тутиш ва садақа беришларнинг буюк фарз ибодатлари эканида шубҳа йўқдир. Лекин буларнинг барчасини амалга оширишда сабрга муҳтож бўламиз. Шунинг учун оятда сабр қилиш алоҳида мадҳ қилинмоқда.\nМақбул бўладиган ҳар бир хайрли амални бажаришда уч марта сабрга муҳтож бўламиз; Амалдан олдин яхши ният ила уни тўлиқ амалга ошириш мақсадида, гарчи у нафсга ёқмаса ҳам, сабр билан унга киришамиз.\nМазкур амални яхши якунлаш учун амал жараёнида унга сабр қиламиз.\nРиё ва сумъа бўлиб қолмаслиги учун мазкур амални ошкор қилмасдан, уни яширин сақлашга сабр қиламиз.\nАммо сабр дегани ҳаракатсиз, жим туриш дегани эмас, балки чидам билан олдинга юриш деганидир.\nPrevious Post:МИССИОНЕРЛАРНИНГ ЖАМИЯТ ФАРАВОНЛИГИНИНГ ХАТАРЛАРИ\nNext Post:ТИНЧЛИКНИ АСРАШ- ДАВР ТАЛАБИ


АстрономияБиологияВоспитательная работаГеографияДиректору, завучуДоп. образованиеДошкольное образованиеДругоеИЗО, МХКИностранные языкиИнформатикаИсторияКазахский язык и лит.Классному руководителюЛогопедияМатематикаМузыкаНачальные классыОБЖОбществознаниеРусский язык и литератураСоциальному педагогуТехнологияУкраинский языкФизикаФизкультураХимияШкольному психологуЯзыки народов РФ Инфоурок / Другое / Рабочие программы / ЭССЕ на тему "Ўзбек тили таълими жараёнида ўқувчиларнинг сўз бойлигини ошириш"\nОНА ТИЛИ ТАЪЛИМИ ЖАРАЁНИДА ЎҚУВЧИЛАРнинг сўз бойлигини ошириш Камилова Муножат “Ойнабулоқ” асосий ўрта мактабининг ўзбек тили ва адабиёти фани ўқитувчиси Янги аср таълимининг муҳим вазифаларидан бири – таълимни глобаллаштириш, яъни таълим-тарбия жараёнига комплекс ёндашишни амалга оширишдан иборатдир. Инсон хаётий ўтмиш, ҳозирги даврда келажак билан узвий боғлиқ экан, таълим жараёни ҳам тарих, кундалик воқеа-ҳодисалар, муаммолар ва келажакдаги истиқбол режалар билан муштарак ҳолда ташкил этилиши лозим. Ҳозирги кун таълими ўқувчиларни борлиқни яхлит бир тизим сифатида қабул қилишга ўргатиш, ҳодиса ва воқеалар ўртасидаги ўзаро боғлиқликни тушуниш, ўтмиш, ҳозирги давр ва келажакни уларнинг ўзарпо муносабати ва бир-бирига таъсирини англаш ёрдам бериши зарур. Янги аср таълимини муҳим жиҳатлари – мавжуд метод ва усулларни уйғунлаштириш – ўқувчиларда якка тартибда, жуфтликда ва гуруҳларда ишлашкўникмаларни шаклларнитиш, дўстона ўқув муҳитини яратишдан иборатдир. Зеро гуруҳда ишлаш малакаси жуфтликда ишлаш орқали шакллантирилади. Айни пайтда аксарият амалиётчиларимизда ўқувчилар ёши, билим даражасига қараб таълим усулини танлаш маҳорати қониқарли аҳволда деб бўлмайди. Ўқитувчиларимиз замонавий таълимнинг асосий омилларига талаб даражасига эътибор бермаяптилар. Бинобарин, илғор педагогик технология, интерфаол усулларнинг мазмун – моҳияти кенг қамровли бўлиб, ўқувчи шахсининг барча хусусиятлар инобатга олиниши лозим. Бунда ўқувчини ички дунёси, ўзига хос хусусияти, ҳиссиётлари, қизиқишлар назарда тутилади. ХХI аср таълимни глобаллаштириш вазифасини қўяр экан, бундай таълим ҳар бир ўқув фани замирида таълими, тарбиявий ривожлантиручи, ҳуқуқий , тинчликсеварлик, ватанпарварлик, экологик, соғлом турмуш тарзи, маданиятлараро ўзаро боғлиқлик каби таълим жиҳатларини қамраб олади. Глобал таълим “сенинг фикринг нотўғри”, “мусобақа”, “ғолиб”, “мағлуб” каби тушунчаларни инкор этади. У ёки бу ўқув фани бўйича ўрганилган мавзу мазмун моҳиятини барча ўқувчи бирдек тезда ўзлаштира олмаслиги табиий. Бундай пайтда ўқувчи баҳосини пасайтириш, эътироз билдириш, танбеҳ бериш глобал таълим тамойилига тўғри келмайди. Ҳозирги кун таълимининг муҳим жиҳатларидан бири – бу айни пайтда таълим жараёнига кенг қамровда жорий этиб борилаётган интерфаол усулдир. Интерфаол усул ҳар бир ўқувчига ўз билими, қобилиятини тенг намойиш қилиш имкониятини яратади. Она тили мактаб таълимида етакчи ўқув фанлардан ҳисобланади. Зеро, унинг таълимий, тарбиявий, ривожлантирувчи моҳияти беқиёсдир. Мактабда она тили таълими тасдиқланган давлат ўқув дастури ҳамда маълум миқдордаги соат ҳажмида олиб борилади. Ўқув режада ажратилган соат давомида ўқувчиларга она тилини ўргатишга қанчалик ҳаракат қилмайлик, ўқув дастуридан кўзда тутилган мақсад ва вазифага тўлиқ эришишнинг имконияти бўлмайди. Бинобарин, мактаб она тили таълимини шундай ташкил этиш кераккки, у келажак таълими учун мустаҳкам замин яратсин. Она тили машғулотлари тилнинг бутун гўзаллигини, сеҳрини ўрганишга қизиқиш уйғотиши, ҳеч қандай дастур билан белгилаб бериб бўлмайдига қонуниятлари билан таништириш зарурки, бу истиқболли таълимни йўлга қўйишдаги энг асосий ва энг муҳим омил вазифасини ўташи лозим. Ҳозирги кун таълимининг яна бир муҳим вазифаларидан бири – бу она тили машғулотларида фанлараро алоқадаги таълимни изчил йўлга қўйишдар. Бунда она тилини адабиёт ўқув фани билан боғлаб ўрганиш муҳим аҳамият касб этади. Бадиий манбалар билан ишлаш ўқувчиларпда тил сезгирлигини тарбиялайди, она тилининг бой ифода воситаларига ошно қилади. Бадиий матн ёш китобхонни она тилининг сеҳрли олами билан таништириш имкониятига эга. Улардан ўқувчиларга маънавий тарбия бериш воситаси сифатида фойдаланиш лозим. Ўқувчиларда маънавитни шакллантириб бориш, нафақат у ҳақда тушунча ҳосил қилиш, балки улар хулқ – одобининг шаклланиб боришига ҳам таъсир кўрсатади. Бадиий тимсол бадиий ифодалар, қандайдир мавҳум тушунчалар, очиқ ташвиқотга нисбатан ўқувчи руҳиятига таъсир қиладига илоҳий бир куч, манбадир. Мумтоз ва ҳозирги замон адабиёт наъмуналаридан олинган матнлар, улар билан ишлаш ўқувчиларни халқимиз тарихи, маданиятининг сеҳрли оламига, меҳр – мурувват, маънавия, қадриятлари оламига олиб киради. Лексика бўлимини ўрганишда эса тилнинг луғат бойлиги, маънодош ва шаклдош сўзлар, кўчма маънода қўлланадиган сўзлар моҳиятини ўзлаштириш имконияти бўлади. морфологияда сўз таркиби, синтаксисда турли кўринишдаги гап қурилмалари билан танишиш имконияти яратилади. Услубий саводхонликни шакллантириш бир қадар мураккаб жараён ҳисобланади. Ўқучиларда услубий равон нутқни (оғзаки ва ёзма) шакллантиришда адабий матнлар билан ишлашнинг имконимяти беқиёсдир. Бу машқ тури она тили ДТСнинг муҳим талаби бўлган, яъни нутқ вазиятига қараб фикр айта олиш кўникмасини таркиб топтириш имкониятга эга. Таълим жараёнида фанлараро алоқа билан бир қаторда ўқув фани ички бўлимларини ўзаро боғлаб ўрганиш ҳам ўқитиш усулининг муҳим жиҳатларидан ҳисобланади. Ўрганилаётган воқеа-ҳодисалар борлиқдаги бошқа омиллар билан боғлиқ ҳолда ўрганилгандагина унинг моҳияти тўлиқ намоён бўлади. Шу маънода, тилни ўрганиш тил сатҳларини ўзаро алоқадорликда ўрганишни тақозо этади. У ёки бу фанни ўрганиш мақсад қилиб олинар экан, унинг барча қирралари ва жиҳатлари қамраб олиниши лозим. Албатта, бундай мақсадга тўлиқ эришиш имконияти чекланганроқ, бироқ бу талаб ўқувчини ҳам, қитувчини ҳам тинимсиз изланишга, ўз устида мунтазам ишлашга ундайди. Шунинг учун ҳам тил ҳодисаларини ўзаро боғлиқликда ўрганиш таълим самарадорлигини ошириш омилларидан бири хисобланади. Ҳозирги кун таълимининг муҳим талабларидан яна бири – бу ўқитиш жараёнида узвийлик ва узликсизликни таъминлашдир. Она тили таълимидаги узвийлик бу ўрганилаётган мавзуни олдин ўтилган мавзу билан боғлаш, мавжуд билим, кўникмаларга таяниш демак. Тални ўрганиш бир умр даваом этадиган жараён ҳисобланади, мактаб эса тилни ўрганишга асос солувчи дастлабки бўғиндир. Мактаб таълими она тилининг луғат бойлиги, гўзаллиги, имконияти, ифода кўлами, сеҳри ва ҳоказо жиҳатларини ўқувчиларга сингдириши, тилга меҳр, ҳурмат-эҳтиром туйғуларини таркиб топтириб бориши зарур. Кўринадики, ҳозирги кун таълимининг кўлами, мақсад ва вазифалари кенг қамровли бўлиб, асосий мақсад таълим самарадорлигини ошириш, ўқувчиларга чуқур билим бериш баробарида билим олиш йўлларини ўргатиш хуллас пировард натижа. Ҳар бир жараён ўзининг пировард натижаси билан баҳоланади. Айни пайтда мактаб она тили таълими жараёнида мазкур таълим усулларидан бир қадар фойдаланиб келинмоқда. Фақат улардан фойдаланиш барча таълим муассасаларида бирдек изчил йўлга қўйилган деб айта олмаймиз. Тилга олинган таълим жиҳатларидан ўқитиш жараёнида ўқув фанининг ўзига хос хусусиятларини инобатга олган холда ўринли ва самарали қўллай олсаккига янги аср таълими талабларига маълум даражада жавоб берадиган бўламиз. Зеро, таълим самарадорлигини ошириш – ўқитувчи, методист, умуман, барча таълим ходимларининг доимий диққат – эътиборида турадиган муҳим масаладир. Фойдаланган адабиётлар М.Абдираимова, Она тили таълими - янги асрда. Тошкент-2007. Каримов И.А. Истоқлол ва маънавият. Тошкент, 1991. Б.Турдикулов Ижодкорлик - давр талаби. Чимкент 2010. Подайте заявку сейчас на любой интересующий Вас курс переподготовки, чтобы получить диплом со скидкой 50% уже осенью 2017 года. Выберите специальность, которую Вы хотите получить:\nАвтор Анарметова Наила Тохтасиновна\nДБ-073541 Получить свидетельство о публикации\n10.05.2016 Просмотров: 171 Комментариев: 0 Открытый урок на тему "А.Навоий “Маҳбуб ул- қулуб” асари. Ҳикматли сўзлари"\n10.05.2016 Просмотров: 120 Комментариев: 0 Открытый урок на тему "Мавзу: А.Навоий “Маҳбуб ул- қулуб” асари. Ҳикматли сўзлари"\n10.05.2016 Просмотров: 152 Комментариев: 0 Открытый урок на тему "Эркин Воҳидовнинг “Ўзбегим” қасидаси"\n10.05.2016 Просмотров: 226 Комментариев: 0 Статья на тему: «МУАММОЛИ ТАЪЛИМ ТЕХНОЛОГИЯСИ»\n10.05.2016 Просмотров: 323 Комментариев: 0 Открытый урок на тему “Шоҳ ва шоир”\n10.05.2016 Просмотров: 147 Комментариев: 0 Презентация по библиотечному делу на тему "История письменности"\n10.05.2016 Просмотров: 92 Комментариев: 0 1073891107389010738881073887107388610738841073863


Обама мусулмонларга хитоб қилди\nАҚШ президенти Барак Обама бугун Қоҳира университетида дунё мусулмонларига мурожаат қилди.\n- Мен АҚШ ва мусулмон дунёси ўртасидаги муносабатларнинг янги саҳифасини очиш мақсадида Қоҳирага келдим. Бу муносабатлар ўзаро муроса ва бир-бирини ҳурмат қилиш тамойиллари ҳамда АҚШ ва Ислом дунёси рақобатга муҳтож эмас, деган ҳақиқатга таяниши лозим. АҚШ ва Ислом дунёси манфаатлари бир-бири билан кесишади¸ уларнинг тамойиллари, жумладан, адолат ва тараққиёт, бағрикенглик ва инсоний қадриятлар каби тамойиллари ҳам муштарак, деди Барак Обама.\n55 дақиқа давом этган мурожаатида Барак Обама Ғарб ва мусулмон дунёси ўртасидаги алоқаларнинг совуқлашувига экстремизм сабаб бўлганини айтиб, ўзаро шубҳа ва англашмовчиликлар занжирини узиш фарсати келди, дея таъкидлади.\nОбама ўз нутқи чоғида, қатор муҳим масалалар, жумладан, Ироқ ва Афғонистондаги ҳарбий амалиётлар, Исроил-Фаластин можароси, Эроннинг ядровий ëнилғига эга бўлиш ҳаққи, демократия ва аёллар ҳуқуқлари каби масалаларга бирма бир тўхталиб ўтди.


Анқара Ереван билан муносабат ўрнатмоқда\n26 июн 2022, Тошкент вақти: 04:23\nТуркия Ташқи ишлар вазири Аҳмад Давлатўғли Анқара ва Ереван ўзаро алоқаларни нормаллаштиришни назарда тутган “узоқ муддатли жараён” бўсағасида турганини маълум қилди.\nДушанба куни Туркия ва Арманистон келаси олти ҳафта ичида ўзаро дипломатик алоқаларни йўлга қўйишга оид шартнома имзолашга умид қилаётганини билдирди.\nТуркия билан Арманистон ўртасида дипломатик алоқалар шу пайтгача ўрнатилган эмас. Арманистон бир ярим миллион армани Усмонли империяси даврида геноцид қурбони бўлганини таъкидласа, Туркия томони бу даъвони рад этиб келмоқда. Шунингдек, 1993 йилда Арманистон ва Озарбайжон ўртасида Тоғли Қорабоғ устидан бошланган урушдан сўнг Туркия Арманистон билан чегараларини ёпиб қўйган эди.\nАйни пайтда Аҳмад Давлатўғли Арманистон билан алоқаларнинг яхшиланиши Туркия-Озарбайжон муносабатларига таъсир кўрсатмаслигини маълум қилди.


Ўзбекистонда солиқ ва бошқа мажбурий тўловлар сони қисқартирилади (шарҳ) » Ўзбекистон янгиликлари – Zamin.uz\n03 сен, 10:25 1 813 Иқтисодиёт\nСолиқлар сонини камайтиришдан ташқари, Солиқ кодексининг янги таҳрири инсофли солиқ тўловчиларнинг ҳуқуқлари ва қонуний манфаатларини ҳимоя қилишни кучайтиришга қаратилган, деб ёзмоқда Norma.\n• солиқ ва бошқа мажбурий тўловлар сони қисқартирилган;\n• бозорлар, қишлоқ хўжалиги товарларини ишлаб чиқарувчилар, адвокатлик бюролари ва фирмалари, шунингдек гастроль-томоша фаолиятини амалга оширувчи шахслар учун махсус солиқ режимлари бекор қилинган. Соддалаштирилган солиқ режимларининг умумий сони 3 тадан 1 тагача камайган;\n• давлат божи, айрим турдаги товарларни (алкоголли маҳсулотлар) сотиш ҳуқуқи учун йиғимлар тўланишини тартибга солувчи бўлимлар Солиқ кодекси таркибидан чиқарилган;\n• Солиқ кодексидаги моддалар сони кўпайган, солиқларни тартибга солишдаги камчиликлар бартараф этилган, қўлланиладиган атамалар янада тўлиқ тушунтирилган. Бу уларни амалиётда қўллаш чоғида низоли вазиятлар сони камайишига олиб келади.\n• солиқнинг “манфий” суммасини бюджетдан қоплаш ҳисобига қўшилган қиймат солиғининг тадбиркорлик субъектларининг молия-хўжалик фаолиятига таъсирининг “нейтраллаштирилиши” таъминланди, бу қўшимча бюджет харажатларини талаб этади. Шунингдек, асосий восита объектларини, шу жумладан кўчмас мулк объектларини харид қилиш (барпо этиш) чоғида ҚҚСнинг бир йўла ҳисобга олиниши жорий этилмоқда. Айни пайтда у тенг улушларда кетма-кет келувчи 12 ой давомида, кўчмас мулк объектлари бўйича эса 36 ой давомида амалга оширилмоқда;\n• солиқ тўловчилар технологик асбоб-ускуналарни ёки кўчмас мулк объектларини харид қилишда бир йўла амортизация чегирмалари қила оладилар;\n• фойда солиғи бўйича аванс тўловлари юзасидан маълумотномалар бекор қилинмоқда. Аванс тўловларини фақат йирик солиқ тўловчилар ҳисоблайди;\n• товар (ишлар, хизматлар) таннархидан паст баҳода сотилганда зарарларга солиқ солиш бекор қилинади;\n• ҳуқуққа зид равишда солиқларни қўшимча ҳисоблаганлик ёки молиявий жазо чораларини қўллаганлик, тадбиркорлик субъектлари ортиқча тўлаган солиқ суммаларини қайтаришни кечиктирганлик учун солиқ органларининг жавобгарлиги оширилади. Ушбу ҳолларда бюджетдан солиқ тўловчиларга муддати ўтказиб юборилган ҳар бир кун учун пеня тўлайди.\n• солиқ тўловчилар ва солиқ органлари ҳуқуқлари ва мажбуриятларини аниқлаштириш;\n• “зарурий эҳтиёткорлик” тушунчасини жорий этиш. Бу “солиқ схемалари”дан фойдаланиш имкониятларини қисқартиради;\n• инспектор иштирокисиз компьютер дастури орқали таваккалчиликни таҳлил этиш натижаларига кўра инсофли деб топилган солиқ тўловчиларга нисбатан солиқ назорати чораларини қўлламаслик;\n• солиқ назорати шаклларини соддалаштириш: камерал назорат, солиқ аудити ва сайёр текширув. Фақат солиқ аудити натижаларига кўра, жарима чоралари қўлланилади;\n• солиқ ҳуқуқбузарлигини турига қараб, жарима чораларининг фарқланувчи миқдорларини белгилаш.\nСолиқ кодекси лойиҳасида солиқлар бўйича солиқ ставкалари назарда тутилган, акциз солиғи, ер солиғи ва сув ресурсларидан фойдаланганлик учун солиқ бундан мустасно. Ушбу солиқ турлари бўйича ставкалар ҳар йили “Давлат бюджети тўғрисида”ги Ўзбекистон Республикаси Қонуни билан тасдиқланади.\nЎзбекистонда солиқ назоратининг амалга оширилиш шакллари белгиланди 25 дек, 16:31\n2019 йил 1 январдан бензин, дизель ёқилғиси ва газ ишлатганлик учун олинадиган солиқ бекор қилинди 25 дек, 13:44\nЯнги таҳрирдаги Солиқ кодекси лойиҳаси муҳокамага қўйилди 21 ноя, 22:21\nДавлат солиқ хизмати органларига 34 нафар янги раҳбар тайинланди 07 сен, 06:00


Маҳалла оқсоқоллари ҳамиша эл орасида - Уч илдиз\nЭл орасида юрган оқсоқол инсонлар қалбига ҳамиша йўл топа олади.\nМаҳалла оқсоқоллари халқ билан ҳамнафас яшаши зарур. Ўз номи билан – фуқароларнинг ўзини ўзи бошқариш органлари бўлганига яраша маҳалла етакчилари ҳамиша эл орасида юриши талаб этилади. Муаҳҳалла фуқаролар йиғини раиси сифатида зиммасига юклатилаётган вазифаларни сўзсиз бажариш билан бир қаторда халқ билан мулоқотни бир дам бўлса-да канда қилмаслиги лозим. Маҳалла етакчилари эл орасида юриши керак.\nМашҳур “Суюнчи” фильми оддий кино эмас, балки, бугунги маҳалла етакчилари учун аслида катта сабоқ, намуна экан! Қишлоқ (маҳалла) файзи бўлишган Анзират буви бошлиқ онахону отахон (Ғани Аъзамов) ҳамиша эл орасида юрадилар. Ҳар бар оиланинг дарди ила яшайдилар. Кимларгадир маънавий мадад беришса, баъзи оқибатсиз ўғил ёки тарбияси мундайроқ кимсаларга тўғри йўл кўрсатиш билан машғул бўладилар.\nХўш, бугун ўша Анзират буви ва унинг “команда”сидек маҳалласига файз киритиб юрган нуроний отахону онахонларимизнинг ўрни қандай?\nМаҳаллаларда уларга етарлича эътибор берилаяптими?\nХалқ билан мулоқот – фақат идорада бўлмайди.\nАйтайлик, маҳалла фуқаролар йиғини раиси муҳташам хонасида ўтириб олиб, фақат ҳокимлик ва бошқа юқори ташкилотлардан келган топшириқларни бажара олади. У шу бинога бош уриб келишган фуқароларнигина арзу додини тинглаши мумкин.\nБироқ, халқ билан мулоқот қилиши учун бу етарли эмас…\nХалқ билан мулоқотни узвий равишда йўлга қўймоқ учун – аввало халқ ичига қучоқ очиб бормоқ зарур! Бунинг учун маҳалла етакчисига кўпроқ имконият яратиб берилиши мақсадга мувофиқдир.\nNext story Ўзбекистон Республикаси Президентининг қ а р о р и\nPrevious story Истанбул аэропортидаги суҳбат (интервью)


Навбаҳорда икки қишлоқни боғловчи кўприк бузиб ташланди, болалар зовур ичидан ўтиб мактабга қатнамоқда / Ўзбекистон янгиликлари, энг сўнгги хабарлар\nЖАМИЯТ 0 Шархлар 590 кўрилди\nНавбаҳорда икки қишлоқни боғловчи кўприк бузиб ташланди, болалар зовур ичидан ўтиб мактабга қатнамоқда\nНавбаҳор туманининг Ғужбоғтепа ҳамда Суғдиёна қишлоқлари ўртасидан ўтувчи кўприк ўтган ҳафта ирригация корхонаси томонидан қазиш ишлари вақтида бузиб ташланган. Бу кўприк 14 йил олдин ҳашар йўли билан қурилиб, фойдаланиб келинаётганди.\nХалқнинг қаршилигига қарамасдан амалга оширилган мазкур иш юзасидан аҳоли туман масъулларига мурожаат қилган бўлсада, бугунгача масала ҳал этилгани йўқ, деб ёзади Навоий вилояти аҳборот-таҳлилий портали.\nМаълум бўлишича, «Ғужбоғтепа» маҳалла фуқаролар йиғинида жойлашган шу номдаги қишлоқда 82 та хонадон мавжуд. Бу ерлик ўқувчилар қўшни маҳаллалардаги 21- ҳамда 8- сонли мактабларда ўқишади. Илгари улар таълим муассасаларига кўприк орқали яқин йўлдан боришган, энди яна 2,5 километр ортиқча юришга мажбур. Баъзи ота-отаналар эса қор-ёмғирли кунларда фарзандини мактабга жўнатмаяпти. Мактабга бораётганлар эса зовур ичидан ўтиб-қайтишмоқда.\n– Зовур 2002 йилда қазилган, – дейди ғужбоғтепалик Шамсиддин Хидаев. - Ўзимизга қулай бўлиши учун 2005 йилда икки қишлоқ орасида кўприк қурганмиз. Бу зовур сув йўлига ҳеч қандай халақит бермасди. Қолаверса, ҳар йили қазизиш ишларида кўприкка тегинишмасди. Буй йил негадир уни олиб тшлашди. Халқ норози. Буни туман ҳокимлигига ҳам айтганмиз. Бугунгача ҳеч қандай ўзгариш йўқ.\n2025 йилгача Самарқандда янги "диққатга сазовор жойлар", Наманган ва Фарғонада миллион кишилик йирик шаҳарлар пайдо бўлади\nМиллий гвардия ходими «Қўйлиқ»даги кўприкдан ўзини ташламоқчи бўлган аёлнинг ҳаётини сақлаб қолди


ИнтерФУТБОЛ :: Футбол ўйнашга кечикилмайди…\nФутбол ўйнашга кечикилмайди…\nКоронавирус пандемияси даврида футболга нисбатан турлича ёндашувлар кўзга ташланмоқда. Кучли бешликка кирувчи Лига 1 аллақачон тугатилганию, Франция чемпиони муддатидан олдин эълон қилингани барчага маълум. Айни чоғда Бундеслига эрта давом эттирилиб, эрта якунланди. Мана, Ла Лига ҳам финиш нуқтасига етди, АПЛ ва «А» серия эса марра арафасида. Хуллас, саломатлик ва хавфсизликни биринчи ўринга қўйган французлар футболни четга суришди. Германия, Англия, Испания ва Италияда аксинча, чемпионатлар ўйинлари бир амаллаб давом эттирилди. Давом эттирилмаса ҳам бўлмасди-да. Чунки бу мамлакатлар иқтисодиётида футбол муҳим ўрин тутади, чемпионатларнинг ярим йўлда қолдирилиши бизнесга катта зарар келтиради. Хитойда эса вазият янада бошқача. Чин юртида футбол ҳозирча йирик бизнесга айланиб улгурмади. Фақат соҳага кўп миқдорда сармоя киритилди, маблағ сарфланяпти, холос. Аҳолиси 1,5 миллиарддан ортиқ бу мамлакатда коронавирусга қарши жиддий кураш чоралари кўрилди. Натижада ҳозирги кунда Хитойда коронавирус билан зарарланиш ҳолати деярли кузатилмаяпти. Шундай бўлсада, Хитой Суперлигаси стартига рухсат берилмади. Қаранг, коронавирусга чалиниш деярли йўқ, аммо футбол ўйинига йўл очишга шошилишмаяпти. Бошқача айтганда, хитойликлар футболга ўта эҳтиёткорона муносабатда бўлишмоқда.\nШарқона менталитет ва аҳоли сонидан келиб чиқиб, Хитой Суперлигаси старти кечиктирилди ва бу ўзини оқламоқда, назаримизда. Бинобарин, Хитойда коронавирус авж олса, уни жиловлаш қийин кечади. Бу мамлакатда коронавируснинг янги тўлқини ҳаттоки, инсоният тақдирига хавф солиши ҳам мумкин. Шунинг учун Хитой ҳукумати танлаётган йўл дунё миқёсида маъқулланмоқда. Бу ўринда Ж.Корея «К»-лигаси ва еврофутболни Хитойдаги ҳолат билан солиштириш ноўрин. Мамлакатимизда футболга муносабат кўпинча Европа андозаларига мувофиқ белгиланади. Узоқ йиллар мобайнида шундай муносабат футболимиз қон-қонига сингди. «Карантин даврида миллий чемпионат давом эттирилиши керакми ёки йўқ?» саволи кўндаланг қўйилганида, кўпчилик евроандоза нуқтаи назаридан фикр юритади ва Суперлига ҳам, Про-лига ҳам ўз йўлидан қолмаслигини истайди. Бизнингча, бундай ёндашув ўзини унча оқламайди. Суперлигамизни АПЛ, Ла Лига, «А» серия, Бундеслига, ҳаттоки, РПЛ ёки «К»-лига билан ҳам қиёслаб бўлмайди. Уларда бутунлай ўзгача вазият: онг юқори, интизомга амал қилиш қатъий, бизнес масаласи гоҳо саломатлик ва хавфсизликдан устун. Бизда эса футбол бизнесга асосланмаган ҳали. Жамоаларни сақлаб туриш асосан ҳокимликлар зиммасида. Коронавирус пандемияси давридаги иқтисодий пасайиш туфайли жамоаларни моддий жиҳатдан таъминлаш ҳокимликларни қийин аҳволга солиб қўйиши аниқ. Беморларни даволаш ва шифокорларни моддий жиҳатдан қўллаб-қувватлаш долзарб вазифага айланган бир паллада футбол учун маблағ топиш ҳокимликлар учун бош оғриғидан бошқа нарса эмас. Албатта, «Пахтакор» ёки АГМК каби клублар фаолияти бундан мустасно. «Сурхон»нинг анчадан буён Термизга боролмаётгани ҳам фикримиз исботидир. Жамоа ўз майдонида тўп суришга имкон тополмаса ёки рақиб жамоа унинг стадионига боришни лозим кўрмаса, бундан футболга, мухлисга нима наф?!\nПрезидент Шавкат Мирзиёев коронавирус пандемиясига қарши кураш жараёнида янги тактика ва стратегияга таяниш зарурлигига алоҳида эътибор қаратди. Аввалги вазиятга биноан, Суперлига рестарти маъқул кўрилганди. Энди эса вазият ўзгарди. Мамлакатимизда коронавирусдан зарарланиш кучайди, ўлим ҳолатлари кўпайди. Вазият анчайин мураккаб ва бундай ҳолатда футболни давом эттириш кўпчиликнинг соғлигини хавф остига қўйиш билан баробар. Биламиз, бундан 60-70 йил бурун ўта қийин шароитда, камбағаллик ва қашшоқлик қуршовида ҳам, ота-боболаримиз футбол ўйнашган, кўришган. Лекин у пайтларда маълум хасталикдан оммавий зарарланиш хавфи йўқ эди. Инсон очлик ва қашшоқликка қарши курашиб, ўйин-кулги ва футболга вақт топади, бироқ у давоси топилмаган касаллик олдида чорасиздир! Чорасизлик ичра қийналаётган инсонни яна беш баттар қийнашнинг нима кераги бор?! Шундай экан, Лига 1 (Франция) ва Суперлига (Хитой) каби йўл тутишимиз даркор. Тўғри, Лига 1 якунига етказилмади, Хитой Суперлигаси бошланмади. Бу - уларнинг хоҳиши! Бизга ўзимизга яраша футбол тактикаси ва стратегияси зарур. Майли, соғлик ва хавфсизлик учун футбол баҳслари тўхтатилаверсин. Иккинчи марта рестарт бўлса, нима?! Ахир футбол халқимизнинг саломатлиги ва хавфсизлигидан азизми?! «Ҳар ёмоннинг бир яхшиси бор!» - дейди доно халқимиз. Шундай. Вақтинча танаффус «Пахтакор» ва миллий терма жамоамиз фойдасига ишлаб, футболимизнинг халқаро миқёсидаги муваффақиятлари бугунги қийинчиликларни унуттириб юборса, не ажаб?! Мулоҳазаларимизни якунлар эканмиз, ижтимоий тармоқларда 25 миллион эронлик коронавирус билан зарарлангани билан боғлиқ хабар тарқалди. Боз устига, яна 30-35 миллион эронлик тез орада коронавирус билан зарарланиши мумкин экан. Рақамлар ваҳималими? Албатта, ваҳимали! Аммо биз ваҳимага тушмайлик! Зеро, коронавирус пандемиясига куч берувчи энг ёмон иллат - ваҳима! Рақамларни келтиришдан мақсад эса, барчани ҳушёрликка чорлаш, огоҳликка ундаш! Коронавирусни жиловлаб, енгиб борсак, футбол ҳам кўнгилга сиғади, ўйналаверади! Унутмайликки, саломатликни асрашда кечикмаслик шарт, футбол ўйнашга эса ҳеч қачон кечикилмайди!


“Зенит” стадиони қурилишида Россия Федерал миграция хизмати томонидан 59 ишчи ушланди\n21:14 / 06.08.2015\nРоссия Федерал миграция хизмати Крестовск оролида қурилаётган “Зенит” жамоаси стадиони қурилишида режадан ташқари текширув ўтказди. Текширув натижасида 59 киши ушланди, деб хабар бермоқда “Интерфакс” ахборот агентлиги.\nУшланганлар миграция назоратини ташкил қилиш бўлимига етказилдилар. Улардан 36 нафари қонуннинг меҳнат фаолияти моддаси бўйича қоидабузарликларни бузганлар, 22 нафарида тиббий суғурталар бўлмаган. Ушланганлардан бирида қалбаки патент аниқланган. Ушбу ҳолат юзасидан ҳужжатлар полицияга жиноий иш қўзғатиш учун юборилади.\nТекширув доирасида 200 нафар ишчининг ҳужжатлари миграцион қоидаларга мувофиқликка текширилди. Масъул муассасаларда қайд этилишича, текширув остига МДҲ давлатлари ва Сербия фуқаролари тушганлар.\nAlibazar.uz - маҳсулотларни ишлаб чиқарувчи нархида таклиф қилади!


ЖССТ: «ҳиндча» штамм «асл» коронавирусдан икки карра юқумлироқ — Sof.uz\n26.06 11:21 240 Тиббиёт\nКоронавируснинг Ҳиндистонда аниқланган делта штамми вируснинг Уханда пайдо бўлган «асл» вариантидан икки баравар юқумлироқ. Бу ҳақда Жаҳон соғлиқни сақлаш ташкилоти (ЖССТ) бош тадқиқотчиси Сумя Сваминатанга таяниб, «РБК» хабар берди.\nЖССТ вакилининг сўзларига кўра, ушбу штаммга чалинган одам инфексияни «икки эмас, балки тўрт, олтита ва ҳатто саккиз» кишига юқтириши мумкин.\nСваминатан пандемия бошланган пайтга нисбатан ҳозирги кунда коронавирус билан оилавий касалланиш ҳолатлари кўпайганини таъкидлади. У делта варианти тез орада дунё бўйлаб устунликка чиқишини истисно қилмади, илгари бу ҳолат алфа вариант («британча» штамм) билан содир бўлган эди.\nМутахассис мавжуд ваксиналарнинг аксарияти «ҳеч бўлмаганда касалликнинг оғир кечишига йўл қўймаслик учун» самарали бўлиб қолишини қўшимча қилди.\nКоронавируснинг делта варианти 2020 йилнинг октябрида Ҳиндистонда топилган. ЖССТ маълумотларига кўра, ушбу штамм июн ойи ўрталарига келиб 90 дан ортиқ мамлакатда қайд этилган. Юқумлилик даражасининг юқори экани ва чекловларнинг бир қисмидан воз кечиш унинг кенг тарқалишига сабаб бўлди. Ташкилот мутахассиси Мария ван Керкховенинг таъкидлашича, дастлабки маълумотларга кўра делта варианти касалликнинг оғир кечиши хавфини оширади. Бироқ янги штаммнинг бошқаларига қараганда кўпроқ ўлимга сабаб бўлиши ҳақида далиллар йўқ.


ЮНВТО Ўзбекистонга турист нигоҳи билан қараб кўрди\n11:51 / 06.10.2015\nБМТ бутунжаҳон туризм ташкилоти Ўзбекистонга ташриф буюрган туристларнинг таассуротларига асосланган ҳисобот тайёрлади.\nУнда келтирилишича, Ўзбекистонга энг кўп сайёҳлар Россия, Туркия, Ҳиндистон, Германия ва Жанубий Кореядан келади.\nАйнан шу давлатлар Ўзбекистоннинг энг яқин савдо ва иқтисодий ҳамкорлари ҳисобланади. Сайёҳларнинг ўртача ёши 50да. Уларнинг асосий қисми олий маълумотга эга бўлиб, туристик пакетлар воситасида саёҳат қилади.\nРеспондентларнинг 77 фоизи Ўзбекистонга ЮНЕСКО рўйхатига киритилган тарихий ёдгорликларни кўриш учун келганликларини таъкидладилар.\nБошқа бир гуруҳ сайёҳлар эса Ипак йўли брендига қизиқиши уларни бу минтақага ундаганини таъкидлаб ўтдилар. Сайёҳлар Ўзбекистонда ўртача 10 кун бўлишади, бу давр ичида кўпчилик Самарқанд, Бухоро ва Тошкентда бўлиб улгуради. Хива, Термиз ва Фарғона водийсига ташриф буюрувчилар миқдори ҳозирча камроқ.\nШунингдек, туристларнинг 72 фоизи бу ердаги нархларнинг қониқарли эканлигини таъкидлаб ўтишди. 83 фоизи эса Ўзбекистонни туристлар учун хавфсиз мамлакат деб баҳолади. Ўзбекистонга йўналтирилган энг қулай рейсларни Uzbekistan Airways (56 фоиз), Turkish Airlines (14 фоиз) ва Аэрофлот (9 фоиз) компаниялари тақдим этиб келмоқда.


Жисмоний фаолликнинг аҳамияти » "Оқдарё овози" газетаси\nЖисмоний фаолликнинг аҳамияти\nЎзбекистон Республикаси Президентининг 2020 йил 30 октябрдаги " Соғлом турмуш тарзини кенг татбиқ этиш ва оммавий спортни янада ривожлантириш чора-тадбирлари тўғрисида"ги ПФ-6099-сонли Фармони бўйича туманимизнинг барча давлат ва нодавлат ташкилотлари ходимлари ҳар шанба куни эрталаб "Саломатлик учун 5000 қадам" марафонларида фаол қатнашиб келмоқдалар.\n"Тарбиянинг ажратиб бўлмайдиган таркиби - бу жисмоний тарбия. Жисмоний тарбия билан мунтазам шуғулланиб турувчи киши даволанишга камдан-кам муҳтож бўлади" деб таъкидлаган Абу Али Ибн Сино бобомиз. Халқимиз азалдан жисмонан бақувват кишиларни эъзозлаб, уларга катта эътибор, ҳурмат ва ҳавас билан қараганлар. Хоразмнинг асл фарзанди, кураги ерга тегмаган курашчи Паҳлавон Маҳмуднинг жасорати ва хизмати халқ юрагидан шундай жой олганки, у халқ қаҳрамони сифатида эътироф этилиб, охирги қўним топган жойи бугун севимли зиёратгоҳга айланган.\nҲаёт ҳаракатдан иборат. У орқали инсон жисмонан соғлом шаклланади, такомиллашиб боради. Мунтазам ва фаол, тартибли ва оқилона жисмоний машқлар инсон саломатлигини таъминловчи соғлом турмуш тарзининг асосий омилларидан биридир. Боланинг ёши, жинси ва соғлик даражасини эътиборга олиб унга мос спорт тури танланса ҳамда мунтазам шуғуллантирилса, бу жараён униг кундалик одати ва меъёрига айланади. Жисмонан баркамол боланинг ўқиши ва ишида унум, барака бўлади, тўйиб ухлайди, у оғир ишлар ва янгиликлардан чўчимайдиган бўлади. Ўсиб келаётган ёш авлод ва катта ёшдаги кишиларнинг мунтазам ва фаол жисмоний тарбия билан шуғулланиши инсон организмида қуйидаги ижобий жараёнларга олиб келади:\n- организмдаги барча моддалар алмашинуви яхшиланади;\n- барча орган ва тўқималарда қон айланиши кучаяди, қон томирлари орқали организм кислород ва зарур озиқ моддалар билан таъминланиши яхшиланади, ўсиш-ривожланиш жараёни яхши кечади;\n- ташқи салбий таъсирларга қарши организм жавоб реакцияси ошиб, иммунитет кучаяди;\n- организм турли чиқинди моддалардан тозаланиши тез ва самарали кечади;\n- организмда мавжуд бўлган айрим яллиғланиш жараёнлари тез сўрилиб кетади;\n- инсон бутун кун давомида асаб тизими мувозанатлашиб, босиқ ва мулоҳазали бўлади;\n- айниқса болаларда ўқиш сифатли ва унумли бўлиб, ижодий фаолият кучаяди;\n- фаоллик, ташаббускорлик, масалага журъат билан киришиш, қийинчиликлар ва оғир меҳнатдан қўрқмаслик, ўртоқлик ва мардлик ҳиссиётлари самарали шаклланади;\n- мунтазам фаол машқлар ҳар қандай ўсмирда гигиеник кўникмаларнинг шаклланишига олиб келади;\n- тери ости клетчаткаси ва ички аъзоларда холестерин ёғлар камайиб, тана соғ-лом, эпчил, чаққон бўлади, мушаклар тортилиб, қомат кўркам ва келишган бўлади ҳамда организм ёшаради;\n- инсон тенгқурларига нисбатан анча ёш, кўркам, ишчан ва соғлом кўринади;\n- эрталабки бадантарбия ҳар куни очиқ ҳавода ўтказилса, нимжонлик ва карахтлик йўқолади, у қулай ва оммабоплиги билан катта аҳамиятга эга. Инсонга хос эринчоқлик сабаб аксари ёшларимиз ўзлари учун фойдали бўлган жисмоний машқлар билан шуғулланиш ўрнига қимматли вақтларини уяли телефон, телевизор ва компьютер қаршисида ўтириб, турли ичимликлар ичиб "дам оладилар". Натижада 50-60 ёшда эмас, балки 30-40 ёшда камҳаракатлилик сабаб барвақт турли касалликларга чалиниб, ўз мақсадларига етолмайдилар.\nҲар қандай мустақил давлат ўзининг хавфсизлигини таъминлаши учун кучли армияга эга бўлмоғи керак. Биринчи галда жисмонан, руҳан ва ахлоқан баркамол йигитлар танланади. Бугун мустақил республикамиз спортини жаҳонга кўз-кўз қилаётган ватандошларимиз сафи кундан-кунга кўпаймоқда. Энг асосийси, болаларда жисмоний тарбия ва спортга меҳр уйғотиш оиладан бошланади. Болага ёшлигидан ота-онаси эрталабки гимнастиканинг аҳамиятини тўғри тушунтириши лозим.\nҲар бир соғлом инсоннинг кундалик ҳаётига кириши зарур бўлган\nҳаракат турлари қуйидагилардир:\nЭрталабки юриш марафонлари ва гимнастика машқлари, спорт ўйинлари мусобақалари, рақс тўгараклари, йога машқлари, сузиш, ўзбек кураши, ушу, карате, таэквандо ва шунга ўхшашлар.\nМиллат келажаги ҳақида қайғурган Абдулла Авлоний бобомиз ҳам бир бола тарбияси ҳақида фикр юритиб, тарбия жараёнини уч қисмга бўлган эди: "Бадан тарбияси", "Фикр тарбияси" ва "Ахлоқ тарбияси". Аввало баданнинг саломат ва бақувват бўл-моғи - қолган икки тарбияга асос бўлувчи энг керакли нарсадир. Чунки ўқимоқ, ўрганмоқ ва ўргатмоқ учун инсонга кучли ва соғ-лом тана лозимдир. Кўпинча соғлом бўлмаган инсонлар кўп яхши ишларга қодир бўла олмайдилар. Соғлом фикр ва соғлом ахлоқ учун мустаҳкам ва соғлом бир вужуд керакдир".\nтуман тиббиёт бирлашмасининг Аҳоли соғлом турмуш тарзини қўллаб-қувватлаш ва жисмоний\nфаоллигини ошириш бўлинмаси шифокорлари.\nЯнги лойиҳа ўз фаолиятини бошлади\n07 янв, 10:02\n30 сен, 13:52


ДУШАНБЕ – Тожикистон ерларнинг мелиоратив ҳолати ва суғориш тизимини яхшилашга қаратилган олтита инвестиция лойиҳаси устида иш олиб бормоқда, деб хабар беради Asia-Plus тожик расмийларидан бирига таяниб.\nЛойиҳаларнинг умумий қиймати 165,4 млн. АҚШ долларига (1,56 млрд. сомоний) тенг бўлиб, ҳозирга қадар ушбу сумманинг қарийб ярми сарфлаб бўлинган, деди Мелиорация ва ирригация агентлиги раҳбари Холмурод Раҳмон пайшанба (7 февраль) куни Душанбеда бўлиб ўтган матбуот анжуманида.\nУлар орасида Ислом тараққиёт банки томонидан молиялаштирилаётган Данғара даштидаги ирригация лойиҳаси ҳам бор. Умумий қимати 30,5 млн. АҚШ долларига (290 млн. сомоний) тенг лойиҳа қашшоқликка қарши кураш мақсадини кўзлайди.\nЛойиҳа Данғара даштидаги 1750 гектар суғориладиган ерларни ўзлаштириш орқали қишлоқ хўжалиги ва чорвачилик соҳаларида 8 мингта иш ўрни яратишни кўзда тутади.\n2013-2020 йилларда амалга ошириладиган яна бир лойиҳа – барқарор қишлоқ хўжалиги ва сув ресурсларини бошқариш лойиҳаси бўлиб, унинг қиймати 57,9 миллион АҚШ долларига (546 миллион сомоний) тенг. У Жаҳон қишлоқ хўжалиги ва озиқ-овқат хавфсизлиги дастури ҳамда Халқаро ривожланиш уюшмаси томонидан молиялаштирилмоқда.\nХатлон вилоятининг 14 туманида олиб борилаётган лойиҳа бошқаруви суғориш ва дренаж инфратузилмасини тиклаш, қишлоқ хўжалик экинлари етиштиришни кўпайтириш ва сув ресурсларини бошқариш бўйича яхшиланган сиёсат ва ташкилотларни қўллаб-қувватлаш орқали озиқ-овқат хавфсизлигини таъминлаш ва аҳоли бандлигини оширишга қаратилган.\nБошқа лойиҳалар Панж дарёси ҳавзасини иқлим ўзгаришига мослаштириш, Хамадоний туманида дарё бўйини кучайтириш ишлари ва Панж дарёси ҳавзасида сув ресурларини бошқаришни ўз ичига олади.\nРаҳмоннинг сўзларига кўра, ирригация тизимини қайта тиклаш учун Тожикистонга камида 750 миллион АҚШ доллари (7 миллард сомоний) керак бўлади.\n«Тожикистонда 800 минг гектардан кўп ерни ўзлаштириш ва улардан қишлоқ хўжалик маҳсулотларини етиштириш учун фойдаланиш имконияти бор», деди у.\nСайт Марказий Осиё учун мўлжалланган, лекин нима учун фақат инглиз, рус ва ўзбек тилларида? Дискриминациями бу?


‘The Guardian’: Ўзбек палови дунёдаги энг зўр ўнта ‘street food’дан биттаси - BBC News O'zbek\n‘The Guardian’: Ўзбек палови дунёдаги энг зўр ўнта ‘street food’дан биттаси\nБу каби хулосага Британияда чоп этилувчи энг нуфузли нашрлардан бири бўлган "The Guardian" ўқувчилари келишган.\nУлар ўзлари саёҳат қилган давлатлардаги "шахсий тажрибалари"дан келиб чиқиб, ўз танловларини айтишган.\nЎзлари "дунёдаги энг зўр ўнта "street food"дан биттаси, деб топган таомларига атрофлича таъриф беришган.\nНимаси ўзларига ёққанига бирма-бир тўхталиб ўтишган. Ўз таърифларида тортиниб ўтиришмаган.\nРобнинг ўзига ўзбекча тўй палови қанчалар ёққанига оид иқрори яна "Ўзбекона меҳмоннавозлик", деб номланувчи ички сарлавҳача остида берилган.\nПалов дунёнинг кўплаб давлатларида пиширилади.\nТошкентдаги мега палов Жанубий Корея қолиб, Германияда ҳам акс-садо берди\n"Палов Марказий Осиё хотираларини ёдга солади"\nЎзбекистон: Ўзбек палови Гиннес рекордлар китобига кирди\n'Ҳазрати палов'да Ўзбекистон ва ўзбек палови ғолиб\nСурат манбаси, abduazizmadyarov\nАммо Ўзбекистон дунёда энг катта, энг оғир палов пишириш бўйича ҳозир амалдаги Гиннес рекордчиси ҳам саналади.\nЎзбек ва Тожик миллий дастурхонининг шоҳ таоми ва кўрки бўлган палов, у билан боғлиқ урф-одат ҳамда анъаналар 2016 йилда ЮНЕСКО томонидан "Инсониятнинг номоддий маданий мероси" рўйхатига ҳам киритилган.\nЮНЕСКО паловни Ўзбекистон ва Тожикистонда умумий маданий мероснинг ажралмас бир қисми сифатида эътироф этган.\nПалов ҳам кундалик ва ҳам байрам дастурхонининг кунда-шундалик таоми экани, уни тайёрлаш ва танаввул қилиш жараёни одам танламаслиги, бойу камбағалнинг бошини бир жойда қовуштириши алоҳида таъкидланган.\nБундан ташқари, паловнинг худойи ва аза маросимларида ҳам бирдек дастурхонга тортилувчи таом эканига диққат қилинган.\nСоҳа мутахассисларига кўра, палов пишириш анъанаси ота-онадан фарзанд, устоздан шогирдга ўтиб келади, дўсту биродарлар орасида ва турли маросимларда бир анъана кўринишини олган.\nПалов инсонлар ўртасидаги ришталарни мустаҳкамлайди, хуллас-калом, миллий маданиятнинг ўзига хос бир қисми ҳисобланади.\nСурат манбаси, bahriddinchustiy\nҚайси давлат ёки минтақада тайёрланиши, пишириш услуби ва солинажак масаллиқларига қараб, биргина паловнинг 200 га яқин тури борлиги айтилади.\nПилаф, Пилафи, Гамопилафо, Челов, Катеҳ, Дами, Пулов, Пилав, Палов, Бирёний, Пайелла каби турлича номлар билан ҳам аталади.\nАйрим маълумотларга қаралса, палов ҳали Искандар Зулқарнайн даврида бақтрияликлар дастурхонининг шоҳона таоми бўлган.\nПаловнинг отаси эса, тиббиёт илмининг султони Абу Али Ибн Сино, деган даъволар ҳам йўқ эмас.\nПалов, асрларки, ўзбекларнинг ҳам миллий ўзликларини намоён қилувчи шоҳ таомларидан бири бўлиб келган.\nАйнан ўзи татиб кўришга муваффақ бўлган ўзбек паловининг таъмини ҳам инобатга олган ҳолда, америкалик таниқли сайёҳ Ли Аббамонтэ яқинда Ўзбекистонни жаҳоннинг "Таомларига гап йўқ" 30 та давлати сирасига киритганди.\nБи-би-си Ўзбек Хизмати сўнгги янгилик манзарасида Тошкентдан айни шу рекорд палов ташаббускорларидан бири, ўзбекистонлик таниқли ошпаз Баҳриддин Чустий билан боғланди.\nХабар борасида унинг муносабати билан қизиқди.\nХалқаро кузатувчилар: Сўнгги йиллардаги ислоҳотларга қарамасдан президент сайловида ҳақиқий рақобат бўлмади (видео)\nШавкат Мирзиёев ёки Ўзбекистоннинг қайта сайланган президенти ким?\nЎзбекистон: Путин ва Лукашенко Мирзиёевни аллақачон президент сайловидаги "ишончли" ғалабаси билан қутлади\nБердимуҳамедов Тоқаевга ҳам от ва ҳам ит совға қилди - Туркманистон ва Қозоғистон


Самарқанд вилоят соғлиқни сақлаш бошқармаси нега жим? - zarnews.uz\nКейинги кунларда аҳоли томонидан коронавирус инфекциясига чалинганлар сони ортиб бораётгани, тест синамалари олиш ёки дори-дармон таъминоти масалаларида турли фикрлар билдирилмоқда.\nТуманларда инфекцияга чалинганлар мавсум туфайли янада кўпайиб бормоқда. Хўш, бу вазиятда вилоятимизда қандай чора-тадбирлар кўрилмоқда, соғлиқни сақлаш бошқармаси, туман, шаҳар тиббиёт бирлашмалари қандай ишларни амалга оширмоқда?\nБугун шу ва бошқа масалаларда саволлар кўпайди. Афсуски, вилоят соғлиқни сақлаш бошқармаси бу масалада негадир ҳеч қандай муносабат билдирмаяпти? Ваҳоланки, карантин чоралари кучайтирилган пайтларда ҳам бу масалада вилоят комиссияси, бошқарма томонидан брифинг, матбуот анжуманлари ўтказилиб, ахборот бериб борилаётган эди. Бугунги вазиятда соғлиқни сақлаш бошқармаси масъуллари, мутахассислар кўпроқ чиқиш қилиб, вилоятдаги вазият ҳақида аҳолига маълумот бериб борса, одамларни огоҳликка чорласа бўлмайдими?


Байден Путинни «қотил» деб атаганидан кейин икки давлат раҳбарлари ўртасида бўлиб ўтган суҳбат эълон қилинди 13-10-2021, 08:30 | Zamin.uz\n09:55 / 23.09.2021\nБайден Путинни «қотил» деб атаганидан кейин икки давлат раҳбарлари ўртасида бўлиб ўтган суҳбат эълон қилинди\nЖурналистлар Боб Вудворд ва Роберт Коста яқинда нашр этилган «Таҳдид» китобида Россия ва АҚШ президентлари Владимир Путин ва Жо Байден ўртасида 2021 йилнинг 13 апрелида бўлиб ўтган телефон суҳбатининг бир қисми ҳақида ҳикоя қилади. Китобдан парча ABC News томонидан нашр этилган.\nПутин Байденга Америка президентининг 16 март куни Жорж Стефанопулосга берган интервьюсидаги сўзларидан хафа бўлганини айтди, деб ёзади журналистлар. Гап Байденнинг Путинни қотил деб биладими, деган саволга тасдиқ жавобини берган шов-шувли ибораси ҳақида кетмоқда.\n«Мени қотил деб атаганингиздан ранжидим», — дея китоб муаллифлари Путиннинг Байден билан 13 апрелдаги суҳбатида айтган сўзларини келтиради. Уларнинг версиясига кўра, АҚШ президенти ўз позициясини Путинга қуйидаги сўзлар билан изоҳлаган: «Менга савол беришди. Мен жавоб бердим. Бу мутлақо бошқа мавзудаги интервью эди».\nАйнан ўша телефон суҳбати давомида Байден Путинга келгуси ойларда нейтрал ҳудуд бўлган «учинчи мамлакат»да учрашиб, икки давлат муносабатларидаги барча масалаларни муҳокама қилишни таклиф қилган. Натижада учрашув 16 июнь куни Женевада бўлиб ўтганди.\n«Қотил» сўзи ишлатилган Стефанопулоснинг интервьюсидан сўнг Путин Байденга «истеҳзо ва ҳазилсиз» соғлиқ тилади. Кейинроқ Путин Байденнинг ушбу баёноти ҳақида тушунтириш олганини айтди. «Хўш, нимаям дердим, ҳаммамиз ушбу баёнотлардан хабардормиз. Ундан сўнг президент Байден менга қўнғироқ қилди, биз очиқчасига гаплашиб олдик, унинг изоҳлари менга маъқул келди», — деди Россия президенти.\nЖеневадаги Россия—Америка саммити олдидан ўтказилган матбуот анжуманида Байден Путинни қотил деб ҳисоблаш-ҳисобламаслиги ҳақидаги ўз гапларини яна бир бор изоҳлади. «Фикримча, унинг ўзи бу саволга жавоб қандай бўлишини аниқ билдирди. Ўтмишда Путин аслида буни тан олган деб ҳисоблайман — у қилиши мумкин бўлган ёки қилган баъзи ишлар бўлган. Илгари менга ушбу савол жонли эфирда берилганда, мен холис жавоб бердим. Аммо бу биз ўтказадиган учрашув нуқтаи назаридан у қадар муҳим эмас деб ўйлайман», — деди Байден.\n17 март куни АҚШ президенти Жо Байден АBC телеканалига берган интервьюсида журналистнинг «Россия президенти Владимир Путинни қотил деб ҳисоблайсизми?» — деган саволига тасдиқ жавобини берганди. «Ммм, ҳмм, ҳа», — дея жавоб қилган Байден ундан интервью олаётган Жорж Стефанополуснинг саволига. Кремль эса Жо Байденнинг Владимир Путин ҳақидаги баёнотларини «жуда ёмон» деб ҳисоблашини айтган. “Замин” янгиликларини “Telegram”да кузатиб боринг\n13-10-2021, 07:00, Дунё\n4 йил олдин 170 кг тош босган, рақиби сабаб спортга қайта олган Тайсон Фьюри ҳикояси\n13-10-2021, 09:00, Спорт\n13-10-2021, 10:01, Жамият\n13-10-2021, 11:50, Спорт\n13-10-2021, 08:00, Ўзбекистон\nШифокор нонни ортиқча истеъмол қилишнинг зарарларини айтди\n13-10-2021, 10:07, Жамият\nФилиппин президенти вакциналарга қаршиларни уйқуда бўлганларида эмлашни таклиф қилди\n13-10-2021, 08:30, Дунё\nЯнгиликлар » Дунё » Байден Путинни «қотил» деб атаганидан кейин икки давлат раҳбарлари ўртасида бўлиб ўтган суҳбат эълон қилинди\nИшсиз алимент тўловчилар учун меҳнат ярмаркаси ташкил этилди\nКеча, 12:44, Иқтисодиёт\nКеча, 13:13, Ҳаёт тарзи\nКеча, 09:18, Жамият\nСурхондарёда Афғонистон фуқароларининг пулини ўзлаштирган шахсларга жиноят иши қўзғатилди\nКеча, 10:22, Ўзбекистон\nКеча, 13:55, Дунё\nKoloradoda bug‘u bo‘yinidagi pokrishka bilan ikki yil yurdi\nHindistonda er o‘z xotinini ilon bilan o‘ldirdi\nAQSHdagi shaharcha 752 ming dollarga sotuvga qo‘yildi


Шукур Холмирзаев. Ота юрт (ҳикоя) | www.ziyouz.uz\nБош саҳифа Ўзбек насри онлайн антологиясиШукур Холмирзаев (1940-2005)Шукур Холмирзаев. Ота юрт (ҳикоя)\n— Ариқ устидаги Қудрат бобони биласизми? Ўшани ўнта эчкиси бор. Токзорга яқин туради. Деворнинг орқаси — унинг уйи. Шу баҳорда токзорни айланган эдим. Қарасам, бир тарафи кўкариб қолибдию бир тарафи қип-қизил, совуқ уриб кетгандай. Буни нима жин урди, деб текширган бўлдим. Совуқ-повуқ урган эмас — мол еб кетибди! «Ўламан саттор, мол киргани йўқ!» дейди. Ахир, кўриб турибман, мол қийратган. У ер-бу ерга белги қўйдим. Эртасига борсам, яна уч туп токнинг шўрасини еб кетибди. Ишга ўтган йилим шу токларни экдирган эдим. Меҳнатинг сингса, дарахт ҳам болангга ўхшаб қолар экан. Кейинги куни ярим кечада от миниб бордим. Биламан, қоровул гўрсўхта ухлаб қолган. Девордан қарасам, ўнтача майда мол токларни киртиллати-иб еб юрибди. Бедапоя марзасида биров орқа ўгириб ўтирибди. Аста отдан тушдим. Уни бутага боғлаб, девордан ошиб тушдим. Секин-аста ёнига бор-сам, ўша — Қудрат бобо! Ол-а! Ўтирган жойида ухлаётган экан. Ёнгинасига ўтирдим. Эчкилар токни қийратяпти. Бу киши уйқуни уряптилар! Барака топмагур пенсионер. Пенсионерни сўкма, дерсиз. Қўйинг, шунақалари борки, бизда ишласангиз биласиз. Охири чидай олмадим. Ахир, совхознинг токини еяпти-я! Ўтини ҳам эмас! Бу чолни на совхоз, на халқ қизиқтиради, ўлай агар! Йўғасам, шундай қиладими? Тикилиб турдим-да, шаппа бўғиб ерга босдим. Эловсираб қолди. Рости, сўкдим. Кейин қўйвордим. Анчадан кейин ўзига келди. «Туринг, милисага борамиз!» дедим. Йиғлайди, сиқтайди денг. Кўнглим бўш-да. Жавобини бердим. Аммо шу токларни ўстириб берасиз, деб шарт қўйдим. Токни ўстиролмади-ю, бир центнер майиз келтириб топширди. Ҳарна-да. Ҳозир мени кўчада кўрса, отда бўлсам ҳам букилиб салом беради. «Саломалайкум, Раҳмон полвоннинг ўғли. Яхши юрибсизми?» — деб қўяди.\n…Мансурнинг отаси, яъни тоғам ҳақиқатан ҳам полвон ўтган. У кишининг отаси — бобом ҳам вақтида бекнинг полвони бўлган, ҳатто Афғонистонга бориб, у тарафнинг полвонлари билан беллашиб келаркан. Инқилоб олдида қоқшолдан ўлган. Зурёд бўлиб онам билан тоғам қолган.\nУ кишини ўша мағрурлиги олиб кетган. Бир куни темирчиликда ўтирса: «Раис жаноблари келяпти!» деб овоза бўлибди. Раис — қози ҳузуридаги бир мансабдор, асосан савдо-тижорат аҳлининг арзини тинглаб, ажрим қиладиган киши. У бозорга от ўйнатиб кирганда, савдогару харидор расталардан тушиб, икки букилиб қарши оларкан. Ҳамма пастга тушибди-ю, Фармон полвон дўкони супасида қаққайиб тураверибди. Кимдир унинг этагидан тортиб: «Полвон, пастга тушинг. Бир балони орттирманг», дебди ҳам. Полвон парво қилмабди. Раис ўзига қарашли ясовул ва навкарлар билан бозорга кирибди. Одамлар билан сўрашиб, аҳволлашиб ўтаверибди. Фармон полвонга етганда тўхтаб, ҳайрон бўлиб сўрабди: «Нега пастга тушмайсиз, полвон?» «Э, тақсир, — деб жавоб берибди темирчи, — сиз ҳам худонинг бандаси, мен ҳам худонинг бандаси. Бандаси бандасига таъзим қилса, фарқимиз қаерда қолди?» Раис навкарларига: «Ушланглар. Бандихонага олиб кетинглар!» дебди. Полвон зиндонда ётаверибди. Акаси, қариндош-уруғлари, мухлислари ҳам бекка бориб ёлворишибди, хунини сўрашибди. Бек бир куни: «Буни раис жанобларидан сўрангиз. У киши афв этса, полвон ҳозир чиқиб кетади», дебди. Улар раисга боришибди. Раис узоқ мулоҳазадан сўнг: «Фармон полвонни бозоржойга олиб чиқамиз. Менинг хоки пойимни ўпиб тавба қилсин. Токи бу иш фуқарога ибрат бўлгай, минбаъд улуғлар шаънига доғ туширгувчи гумроҳ ана шундай жазога тортилажагини тушуниб олурлар», дебди. Нақл қиладиларки, полвон шартга рози бўлмаган. Икки ойдан кейин уни зиндонда жойнамозга мук тушиб, ўлиб ётган еридан олиб келган эканлар…\nМансур: «Отам асир тушган бўлса… бу иснодга қандай чидайман», деганида шу воқеани эсладим. У одамларнинг феъли-атвори менда йўқ. Лекин мана шу жиянимда бор чоғи.\nОтам қўшни областнинг чўлдаги Булғур деган қишлоғидан. Буёққа келишидан аввал у Булғурда маориф мудири экан. Ўша кезлар қандайдир англашилмовчиликлар орасида, баъзи бемаъни одамларнинг туҳмати билан, отамга ўхшаш бир неча зиёлининг ҳаёти хавф остида қолган экан. Отам вазиятни сезиб, Тошкентга жўнабди. У ерда бир йилча яшагач, дўстларининг маслаҳати билан бу тарафга, онамнинг юртига келибди. Озгина муддат район газетасида ишлаган. Тағин ўшанақа гаплар қўзғалиб, отам… кетганида мен икки яшар бола эканман.\nМансур дастурхон бошидан туриб кетди. Бирор ёққа чиқди, деб ўйладим. Аммо келавермади. Уёқ-буёққа қарадим — йўқ. Момомнинг чорбоғимиз этагидаги бир уй, бир даҳлизли бўш кулбаси деразасида чироқ шуьласи кўринди.\n— Ҳеч ким, — деди онам. — Бўш. И-е! Чироқ ёняптими?\nТавба! Нега илгари тузукроқ қарамаган эканман! Бу одам менинг тоғам-ку! Ҳозир ҳаёт бўлганида мени жияним деб суярди. Тоғажон, биз кўп нарсаларни ўз вақтида эмас, кейин суямиз шекилли… Кўкраги очиқ.\n— Мансур! — дедим. — Бу ўтириш ярашмайди сизга! Мен тоғамнинг асир тушиб кеттанига ишонмайман. Тўғри, ярадор бўлиб, ўзи билмай асир тушиб қолганлар бор, албатта…\n— Мен бир… — У чайналиб тургач, ниҳоят айтди: — Шу… опамни бир кўриб келай…\n— Чошгоҳда бир кўринди. Кайфи бор эди чоғи… Яна чиқиб кетди. Лекин онаси билан ярашгани яхши бўлди-да. Момонгнинг уйига кўчириб келмоқчи. Насиб бўлса, балки ўз уйига кўчириб кетар… Кайфияти тузуг-у, биз билан яхши гаплашмади, — дейишди.\nЯнгамиз билан ярашгани яхши. Аммо… Чой-пой ичиб, дам олган бўлдим-да, кўчага чикдим. Тошкентдан йилда бир келган таниши ё синфдошини кўрганлар нима қилади? Бунинг устига, бугун 9 май — Ғалаба куни!\n— Ҳайкал яхши бўпти, — деди Бўронбек деган синфдошим. — Фақат бир жиҳати менга унча ётишмади. Номаълум солдат дейилган, бу тўғри-ю, шу… ҳайкал ўзимизнинг тоғлик йигитларга ўхшамабди-да.\n— Шу… қаердаям… Қизилнинг бошида кўрдим шекилли. Отлиқ эдилар. Гиламдай очилган лолақизғалдоқ ичида турган эканлар. Мен билан яхши сўрашдилар…\nҚайтиб болохонага чикдим. Лампочкани ёкдим. Не кўз билан кўрайки, мармар устун — ҳалок бўлган аскарларга қўйилган ёдгорлик бўлиб, унда олтита исм ёзилган, тўртинчиси — «Ўрмонов Раҳмон» эди. «1943 йил, 3 октябрь». Атрофда ёдгорликка таъзим қилиб турган кампир, чол ва болалар — руслар.\nМансур солдат ҳайкали тагида, мармар зинада бо-шини ҳайкалнинг пойига қўйганча ётар, ёнида боғланмаган бир даста лолақизғалдоқ бор эди…\n← Аввалги Аввалги Шукур Холмирзаев. Чўлоқ турна (ҳикоя)\nКейинги → Кейинги: Шукур Холмирзаев. Олам тортилиш қонуни (ҳикоя)


Туркияда хотира тадбирлари ўтмоқда » Murodbek.Net\nДата: 11/11/2018, 20:36\nБугун Мустафо Камол Отатурк вафотига 80 йил тўлди.\nБугун, 10 ноябрь куни Туркия Республикаси асосчиси ва биринчи президенти Мустафо Камол Отатурк вафот этганига 80 йил тўлгани муносабати билан Аниткабир ёдгорлик мажмуасида хотирлаш маросими уюштирилди.\nМаросимда Туркия Республикаси президенти Ражаб Тойиб Эрдўған ҳам иштирок этди. Маросимда Туркия Миллат мажлиси раиси Бинали Йилдирим, Республикаси халқ партияси раҳбари Камол Қиличдор ўғли, Миллатчилик ҳаракати партияси етакчиси Давлат Баҳчели, қуролли кучлар қўмондонлари ва юқори лавозимли амалдорлар ҳам қатнашган.\nЭрдўған бошлиқ кенгаш Отатурк қабрига гулчамбар қўйган ва ҳурмат бажо келтирган. Президент Эрдўған Аниткабир махсус дафтарига имзо қўйган.\nТаъкидлаш керакки, Мустафо Камол Отатурк вафотига 80 йил тўлгани муносабати билан бутун мамлакат бўйлаб уни хотирлаш тадбирлари ўтказиляпти.\nТуркия Республикасининг асосчиси ва биринчи президенти Мустафо Камол Отатурк 1938 йил 10 ноябрь куни 57 ёшида вафот этган. Отатурк 1923 йил 29 октябрдан вафотигача Туркия президенти бўлган.\nМаълумот учун, Аниткабир ёдгорлик мажмуаси 1944 йил 9 октябрь куни қурила бошлаган. Қурилиш 1953 йилгача давом этган.\nМажмуанинг умумий майдони мақбара, парк, музей ва бошқа иншоотларни ҳисобга олганда 750 минг квадрат метрни ташкил этади. Мақбара қурилишида салжуқий ва усмонли турклар меъморчилик анъаналаридан фойдаланилган.\nАниткабир тўрт қисмдан: Арслонлар йўли, Тинчлик парки, Маросим майдони ва Шон-шараф залидан иборат.


Портлатиб юмшатилган тоғ жинсларида экскаватор ковжойи (забойи)\nОчувчи кон ла ҳ млари.\n9 – расм. Карер\nПортлатиб юмшатилган тоғ жинсларида экскаватор ковжойи (забойи).\n2 – портлатилган тоғ жинслари уюми;\nВм – портлатилган тоғ жинслари уюми кенглиги;\nА1 – экскаватор заходкасининг кенглиги.\nОчувчи кон лаҳмлари.\nИшчи горизонтларни очиш махсус кон лаҳмлари (траншеялар) ни ўтиш ёрдамида амалга оширилади. Уларни очишдан кўзда тутилган асосий мақсад, бу – поғоналарда йўлга қўйилган юк оқимларини транспорт коммуникациялари билан таъминлаш ва бунинг натижасида кон массасини ишчи горизонтлардан ер юзасига ёки ўрта горизонтларга ташиш имкониятини юзага келтиришдир. Очувчи кон лаҳмлари ер юзасидан бошланиб ёки аввал очилган иш горизонтидан бошланиб, очилиши назарда тутилаётган горизонт иш майдони белгисида (отметкасида) тугайди.\nТраншеялар бажарадиган вазифасига кўра икки турга бўлинади:\nКапитал траншея – ишчи горизонтни очиш учун ҳизмат қилувчи очиқ қия кон лахими бўлиб, ер юзининг релъефига нисбатан уларнинг кўндаланг кесим юзалари кўриниши трапетция ёки нотўғри тўртбурчак бўлиши мумкин.\nҚирқим траншея – горизонтал очиқ кон лахими бўлиб, фойдали қазилмани ёки қопловчи жинсини қазиб олиш учун иш фронтини яратиб беради.\nКапитал траншеялар карернинг ички контурига нисбатан жойлашувига қараб қуйидагиларга ажратилади:\nа) ички траншея - съезд (6- расм), б) ташқи траншея (7- расм).\nЕрнинг устки қисмида очиқ кон ишлари олиб борилиши натижасида катта чуқурликлар пайдо бўлади. Чуқурликларнинг йиғиндиси карер (очиқ кон ишлари корхонаси) (9- расм) деб айтилади. Бу чуқурликларнинг кўндаланг кесими чегараси туташмаган бўлади.\nМаъмурий-ҳўжалик тушунчасида эса карер деб конни очиқ усулда қазиб олишни ташкил этадиган кон корхонасига айтилади. Кўмир саноатида ва сочилма конларни очиқ усул билан қазиб олишда карерни кесим (разрез) деб аталади.